7 Cara Menundukkan Suami. Ikut Ilmu & Tips Berkesan Ini!

Cara Menundukkan Suami
Pertama sekali, ini bukan ilmu hitam. Ini sekadar perkongsian ilmu yang ramai antara kita tidak ambil kisah.
Isteri atau pun seorang perempuan dari azalinya telah dianugerahkan mahkota yang sangat berharga.  Tetapi, ada sesetengah isteri yang tidak tahu akan menghargai mahkota itu dan tidak kreatif untuk menggunakannya dalam ‘menundukkan’ suami.  Malangnya, bila suami mula meliar matanya melihat gadis-gadis di luar sana yang susuk tubuhnya mengiurkan, seksi, cantik, isteri mula menggenggam jari jemarinya tanda geram dan mula mencebikkan muka yang sedia masam itu. Apa hukumnya suami melihat perempuan lain? Lebih baik tengok isteri sendiri bukan?

Ramai yang tidak mengaku, tetapi hakikatnya memang isteri tidak kreatif dan tidak pandai untuk mencuri perhatian suaminya.  Walau pun pada hakikatnya, kita sebagai isteri malas nak berhias bagai, nak suami terima diri seadanya, tapi sampai bila?  Sikap anda yang ambil sambil lewa terhadap penampilan diri akan merosakkan hidup anda kelak.  Jadi, walau sesibuk mana pun kita, walau semalas mana pun kita, menghias diri dan mencuri hati suami tugas utama bagi isteri.
Selainkan amalkan doa dan ayat-ayat untuk mengambil hati suami, jom kita cuba petua, cara dan tips  ‘tundukkan’ suami dengan menggunakan ‘Spot Area’ atau tubuh badan yang isteri yang sedia ada.

Tutup aurat kerana Allah
1. Pikat suami dengan rambut
Rambut merupakan mahkota wanita.  Bagi suami yang tidak pernah membelai rambut anda mungkin sebab rambut anda tiada tarikan baginya.  Jadi apa kata, anda memanjakan rambut anda dengan menyisirnya dengan kemas, memakai syampoo herba yang ada wangian yang boleh mendatangkan kenikmatan.  Bagi yang selalu mengikat rambutnya, cuba ketika bersama anda lepaskan rambut anda ke bahu suami, tapi pastikan rambut anda telah di shampoo terlibat dahulu, kalau tidak lain pula jadinya.  Pastikan ketika hendak tidur juga rambut anda masih berbau harum supaya suami terbawa-bawa dalam tidurnya dengan keharuman rambut anda.
Sapu kulit tangan dan muka dengan losyen
2. Kulit yang mulus dan gebu
Kulit adalah satu anugerah kepada wanita. Permukaannya yang licin, lembut, gebu dan bersih serta mulus adalah menjadi dambaan setiap suami ingin menyentuhnya. Justeru, jaga kulit badan anda agar sentiasa bersih agar ia rasa selesa apabila disentuh suami.  Jika kulit anda mula kasar, manjakanlah kulit anda dengan memakai losyen atau pun skrub.  Bila suami tahu anda membuat semua itu untuknya, suami akan rasa bahagia dan ingin menyentuhnya.
Mata adalah satu simbol ‘seksi’ bagi suami
3. Jelingan mata
Tuhan menganugerahkan mata yang bersinar kepada isteri. Tidak semestinya mata itu bulat, bundar, sepet atau kuyu. Mata sebenarnya boleh memuntahkan inspirasi cinta dan cerita. Pandangan mata juga boleh memberikan 1001 perasaan yang tidak dapat digambarkan. Suami boleh jadi ‘cair’ dengan pandangan isteri. Renungan isteri yang mendalam dan menggetarkan jiwa si suami boleh menyebabkan golongan Adam ini akan kehilangan ungkapan untuk ditafsirkan, bak kata, ”sayang, saya rasa seolah-olah melayang ketika melihat ke dalam matamu.”  Sesekali anda cuba menjeling manja ke arahnya, memberi isyarat dengan mata, pasti suami akan tergoda dan turut ‘perintah’ isteri.
Pusat juga ‘area’ yang seksi bagi suami
4. Sekitar kawasan pusat isteri
Bayangkan bahagian di sekitar pusat anda juga sebenarnya menjadi satu tempat yang amat memberangsangkan suami. Cuma di sini tentulah perlu selalu dijaga kebersihannya dan pusat anda akan lebih indah sekiranya anda kekal ‘langsing’ dengan pinggang terbentuk.  Bersihkan bendasing yang memburukkan pusat anda kerana akan membuatkan suami hilang selera bila melihatnya.  Bersihkan kawasan pusat dengan ‘baby oil’ dan kapas telinga.  Jika perlu letakkan losyen di sekitar pusat supaya kulit di situ halus apabila disentuh.
Pikat suami dengan ‘body language’ yang menggoda
5. Lentuk liuk tubuh atau ‘body language’
Ini bukan satu perkara yang dibuat-buat. Lentuk liuk tubuh isteri yang manja ketika bersama suami sebenarnya adalah satu daya penarik yang boleh menggoda si suami. Ini termasuklah cara kita melenggang ketika berjalan, potongan punggung, saiz belakang badan dan sebagainya. Bersyukurlah, tubuh kita sebagai isteri ada segalanya untuk menghangatkan bibit-bibit kemesraan bersama suami.  Jika sebelum ini anda rasa jalan liuk lentuk anda kasar seperti lelaki, cuba belajar untuk bersopan santun dan lemah lembut dalam setiap pergerakan dan tindakan anda.  Walau pun badan kita besar, anda masih boleh lentuk liukkan badan anda beserta dengan lirikan mata yang manja.
Biarkan suami ‘menggauli’ kita
6. Payu dara
Ini bahagian yang paling utama dalam banyak bahagian.  Kalau tidak diterangkan pun semua orang tahu. Secara fizikalnya, tidak kiralah apa saiznya, sama ada kecil atau besar pihak suami pasti suka melihat di bahagian ini. Bukan sekadar melihat, suami juga sebenarnya suka menyentuhnya untuk berbuat apa sahaja kerana sebenarnya pada fikiran mereka, ini juga sesuatu yang menjadi hak ‘milik’ mereka.
Selepas putus susu bagi ibu yang melahirkan, payu dara anda akan kendur, jadi suami akan mula tegur kerana dia tidak ghairah lagi melihatnya, jadi apa yang perlu anda lakukan ialah memelihara payu dara anda dengan menyapu dengan ‘baby oil’ atau minyak kelapa dara.  Buat urutan menegangkan payu dara yang kendur.  Anda kena rajin dan berazam untuk mendapat payu dara yang cantik semula kerana ingin menarik semula perhatian suami anda.  Jadi bila di luar dia tidaklah tercuri-curi untuk lihat payu dara gadis di luar sana yang saiznya lebih besar dari anda.
Biar wangi sepanjang masa di rumah
7. Wangi-wangian atau ‘perfume’
Kebanyakan isteri hanya pakai ‘perfume’ tatkala mahu ke tempat kerja. Itu untuk siapa sebenarnya? Bila berada di rumah, hanya biasa-biasa sahaja. Keluarkan sedikit modal untuk beli minyak wangi yang boleh merangsang suami.
Selamat mencuba.


Petua Kecantikan Dari Hujung Rambut Hingga Hujung Kaki, Rugi Kalau Tak Cuba!

Petua dalam kehidupan seharian memang tidak dapat dijauhkan kerana ia merupakan kaedah yang pernah digunakan oleh orang terdahulu sebelum dunia berubah menjadi lebih canggih. Ini termasuklah petua kecantikan yang wujud dan masih diguna pakai sehingga hari ini.
Justeru itu, mari lihat beberapa petua yang penulis sediakan kali ini. Di mana, ia lebih memfokuskan kepada kecantikan dari hujung rambut hingga hujung kaki. Semoga bermanfaat dan selamat mencuba!

Baca juga: 5 Cara Berkesan Penjagaan Kulit Guna ‘Petroleum Jelly’, Lebih Magik Rawat Kulit Melecet!
PETUA KECANTIKAN

SENARAI PETUA KECANTIKAN YANG BOLEH DIAMALKAN
1. PETUA UNTUK MATA

MENGHITAMKAN ALIS MATA

Mula-mula anda ambil 10 biji cengkih yang telah kering dan tua lalu dibakar hingga menjadi arang.
Kemudian cengkih itu ditumbuk hingga halus.
Setelah halus tuangkan ke dalam botol yang telah diisi dengan minyak buah keras.
Apabila kedua-duanya telah bercampur rata, sapukan kepada kedua-dua bahagian alis mata anda dengan hujung jari dari hujung hingga ke pangkalnya. Rata tapi tipis.

Lakukan begini hingga selama dua minggu berturut-turut, pasti hasilnya memuaskan. Dan akan jelas kelihatan alis mata anda hitam dan cantik.
MELENTIKKAN BULU MATA

Ambil daun lidah buaya.
Sebelum masuk tidur, sapukan lendirnya pada bulu mata.

Amalkan selalu hingga bulu mata semakin lentik.
2. PETUA UNTUK MUKA

MENGHILANGKAN JERAWAT BATU
Kulit yang berjerawat batu mungkin akan merosakkan kecantikan muka terutama bagi kaum wanita. Untuk menghilangkannya;

Ambil beras, tumbuk hingga halus dan campurkan sedikit air.
Gunakan pada waktu hendak tidur tiga kali seminggu.

Insya-Allah jerawat batu anda akan hilang.
WAJAH BERMINYAK
Anda sering mengalami masalah kulit wajah yang berminyak. Untuk mengurangkan masalah itu;

Ambil beberapa helai daun sirih lalu diramas ke dalam air.
 Setelah itu sapukan pada wajah.
Biarkan selama 15 minit, kemudian bilas dengan air bersih.
Buat selama 3 minggu berturut-turut.

Anda akan perolehi hasilnya.
MELICIN & MEMERAHKAN KULIT MUKA

Ambil sebiji buah tomato masak, lecek hingga halus.
Kemudian pupurkan di seluruh muka.
Biarkan mengering selama 20 minit.
Bilas dengan air bersih.
Amalkan seminggu 2/3 kali.

MENYERIKAN WAJAH
Wanita yang inginkan wajahnya sentiasa berseri apabila dipandang bolehlah mengamalkan amalan di setiap pagi iaitu:

Selawat sebanyak tiga kali sebelum mencuci muka.
Sapukan air itu kemuka.

Insya Allah akan berserilah wajah anda. Selamat mencuba.
MENGHALUSKAN KULIT

Buah tomato dikisar halus.
Lumurkan pada muka seberapa ketika.
Sebaiknya dilakukan pada waktu malam kerana tiada gangguan.
Setelah agak lama, cuci muka dgn air suam.

Amalkan selalu. Buah tomato ini juga berfungsi untuk membersihkan kulit.
3. PETUA UNTUK KAKI

HAPUSKAN PECAH-PECAH TELAPAK KAKI

Ambil buah betik yang masih muda dan potong hingga keluar getah.
Kaki yang pecah-pecah itu hendaklah dibersihkan dahulu.
Kemudian barulah digosok sama rata dengan menggunakan getah betik.
Biarlah getah betik itu kering supaya meresap pada kaki yang pecah.
Selepas itu barulah dicuci dengan air bersih.
Ulangi cara ini beberapa kali.

Dengan izin Allah tapak kaki anda akan menjadi lebih baik. Pecahan pada telapak kaki anda akan hilang.
4. PETUA UNTUK KULIT

MENGHILANGKAN PARUT LUKA
Bekas parut yang berwarna hitam selalu mengganggu penampilan kita. Usahlah bimbang, ada cara untuk menghilangkannya.

Ambil sebiji ubi kentang dan kukus dan apabila sudah masak.
Lumatkan hingga halus dan tempelkan pada parut tersebut.
Biarkan hingga kering dan bekas parut itu akan hilang dengan sendirinya.

Amalkan sehingga kesan parut hilang.
MERAWAT PANAU

Ambil sepotong halia.
Tumbuk lumat.
Tempelkan pada tempat berpanau.

Insya Allah, anda akan melihat hasilnya.
MENGHILANGKAN PARUT

Ambil sedikit asam jawa, kemudian ramas dengan mencampurkan sedikit air. Jangan terlalu cair.
 Selepas itu, sapukan pada tempat yang berparut.
Biarkan sehingga kering.
Seelok-eloknya lakukan pada waktu malam sebelum tidur.

Insyaallah ia amat berkesan untuk menghilangkan parut.
5. PETUA UNTUK RAMBUT

MELEMBUTKAN RAMBUT

Ambil secekak kangkung dan bersihkan.
Masukkan dalam bekas.
Masukkan enam camca air suam dan ramas kangkung hingga mengeluarkan lendir.
Lendir itu sapukan pada seluruh rambut dan biarkan seketika.
Kemudian bilas rambut dengan air bersih.
Lakukan selama dua minggu.

MELEBATKAN RAMBUT

Ambil daun bunga raya yang bersih, ramas sehingga keluar lendir.
Ambil lendirnya dan campurkan dengan sebiji telur ayam kampung beserta satu sudu madu lebah.
Gaulkan sekata dan sapukan pada rambut anda.
Perap dengan tuala lebih kurang 10 minit dan kemudian cuci dan bilas rambut sehingga kering.
Amalkan dua kali seminggu.

MENGELAK RAMBUT GUGUR

Ambil beberapa helai daun bunga raya dan lidah buaya.
Basuh hingga bersih dan kisarkan hingga hancur.
Perap ramuan di atas kepala selama sejam.
Lakukan 2 kali seminggu.

Insya Allah anda akan memperolehi rambut lebat, hitam dan berkilat semula jadi.
Sumber: Facebook Ari Pasola


Petua Kecantikan Kulit Guna Beras Macam Nenek Selalu Buat, Barulah Lawa!

Kalau ikut petua orang dulu-dulu tak pernah tak menjadi. Betul tak? Antara petua sering menjadi bualan ramai adalah mengenai kecantikan menggunakan beras. Ramai ambil ringan dan tak percaya bahawa dengan menggunakan beras mampu mencantikan kulit seperti yang dilakukan oleh nenek.
Kalau nak tahu petua kecantkan kulit guna beras macam nenek selalu buat, boleh ikuti perkongsian yang dikongsikan oleh Mastura Rashid di bawah. Kulit lebih anjal dan licin.

Baca juga: “Malunya Lutut Hitam…”-Jangan Risau, Jom Putihkan Guna Bahan Di Rumah Je
PETUA KECANTIKAN KULIT GUNA BERAS MACAM NENEK SELALU BUAT, SUKANYA!

Untuk naikkan seri muka:

1. Bila nampak nasi yang kita masak tu dah nak kering, cedok 2 sudu besar air nasi. Kemudian, lumur dekat muka dan leher waktu suam. Biar sampai kering dan bilas.
2. Mak-mak yang pucat lepas bersalin, boleh cuba petua nombor dua ni pula. Ambil secawan beras, basuh bersih lepas tu kisar dengan 1 inci kunyit.
Dah kisar, tambah sedikit air sejuk untuk jadikan pes pekat. Cuci muka dan lumur pada bahagian muka dan leher dengan pes tadi. Biarkan 10 minit dan bilas.
Cara ini boleh buatkan daki tertanggal sekali dan meninggalkan muka cerah berseri bak bidadari.

Untuk haluskan kulit:
1. Bancuh 3 sudu besar tepung beras dengan air suam. Lepas tu sapu di muka, biarkan kering kemudian bilas. Nak campur madu pun boleh. Madu bagus untuk kulit kerana cepatkan proses penyembuhan luka-luka kecil di muka.
2. Guna beras pulut hitam. Cara dia, jemur 2 genggam pulut hitam. Kisar sampai jadi tepung. Campur dengan kuning telur dan jus limau nipis.
Kemudian lumur pada muka dan leher. Biar kering kemudian bilas. Cara ini pun bagus untuk kulit muka berminyak.
Nampak tak, dari segenggam beras macam-macam petua boleh anda cuba. Mudah dan ringkas kan? Boleh cuba seminggu sekali.
Selamat mencuba!
Sumber: Facebook Mastura Rashid


Perut Makin Buncit Selepas Bersalin Caesar? Ini Petua Kempiskannya!

Konflik dalam diri yang sering berlaku kepada wanita selepas bersalin caesar adalah masalah perut buncit! Perut menggeleber dan tiada bentuk badan seperti zaman anak dara adalah perkara yang menyeramkan. Justeru itu, penulis ingin kongsikan petua kempis perut bagi anda yang mengalami isu ini.
Petua warisan orang lama semakin dilupakan berikutan proses berpantang juga menjadi semakin moden. Mari ikuti artikel kali ini tentang petua bagaimana mahu kempiskan perut yang menggeleber selepas bersalin.

Baca juga: Ini Tips Kesan Makanan Basi, Hati-Hati Jangan Sampai Duduk Hospital!
PETUA KEMPIS PERUT UNTUK BERSALIN CAESAR

Anda yang bukan lepas bersalin tapi perut buncit pon boleh cuba tau. Dua minggu dah boleh nampak kesan, pecahkan lemak degil sebab ada lada hitam.

BAHAN-BAHAN:

Halia 3cm (lebih kurang besar ibu jari)
Halba 3 sudu besar
Lada hitam 1 sudu kecil (lebih kurang 15biji)
Bawang putih 3 ulas

CARA PENYEDIAAN:

1. Tumbuk halba sampai hancur, masukkan lada hitam pula. Lepas tu halia, last sekali bawang putih. Tumbuk sampai hancur.
2. Dah lumat, gentel bulat-bulat.
3. Kemudian, keringkan dalam 30 minit. Tak payah jemur tempat panas. SIAP!
** Simpan dalam bekas kedap udara.
** 1 adunan tahan seminggu.
Tak rasa apa pun bila makan, telan je. Selepas itu, tunggu lah asyik kentut dan sendawa hahaha.
CARA MAKAN:
Makan 2 biji hingga 4 biji setiap hari ikut ketahanan badan. Sesuai sangat untuk bersalin caesar sebab angin banyak dalam badan.
✔Ibu menyusu boleh amalkan kalau anak tahan.
❌Ibu mengandung TAK BOLEH.
Fungsinya untuk kempis perut, buang angin. Pecahkan lemak degil.
Ibu bersalin normal boleh, tapi kebiasaanya yang caesar perut buncit lebih sikitkan. Lelaki dan perempuan yang banyak angin dalam badan.
Jangan lupa SHARE dan FOLLOW IG! Nur Afiqah.
Sumber: Facebook Kelab Pakar Hamil


Hanya Guna Sos Tomato, Kesan Hitam Bawah Kuali & Periuk Tanggal. Bersinar-sinar Hasilnya

“Puas aku sental kuali ni, susah betul nak tanggal kesan hitamnya. Pergi dapur Maria haritu tengok kuali dia semua berkilat. Apa petua nak bersihkan belakang kuali ni dengan mudah ya?”
Bagi yang biasa memasak, mesti faham bagaimana lama-kelamaan kesan hitam daripada jelaga akan terlekat pada bawah kuali hingga ia begitu sukar ditanggalkan. Selalunya kita dengar petua yang menggunakan baking soda, garam dan lemon, dan ada juga yang biasa pakai cuka.

Tapi, pernahkah anda dengar petua menanggalkan kesan degil pada kuali atau periuk menggunakan sos tomato?
Bagaimana Sos Tomato Berfungsi Menanggalkan Kesan Degil Pada Kuali & Periuk
Di Malaysia, mungkin ia kedengaran pelik. Tapi sebenarnya petua ini pernah viral di luar negara. Malah, sebuah akhbar Daily Mail pernah bereksperimen dengannya. Dan hasilnya? Memang tidak mengecewakan apabila diberi rating 5/5 untuk keberkesannya.

Secara teori, mereka menerangkan bahawa asid asetik yang terdapat di dalam cuka pada sos tomato akan menyerang bahagian copper oxide, iaitu bahagian kehitaman periuk dan kuali. Tindakbalas inilah yang akan memberi hasil mengagumkan dalam membantu mengilatkan periuk dan kuali.

Foto Kredit: zmescience.com
Cara Bersihkan Bawah Kuali & Periuk Dengan Sos Tomato
Dalam perkongsian ini, salah seorang pengguna media sosial, Tiara, telah berbesar hati untuk berkongsikan dengan kami bagaimana petua di atas telah dipraktikkannya. Menurutnya, ia sangat berkesan walaupun pertama kali mencuba.
Berikut adalah langkahnya.
1. Sapu Sos Tomato
Pertama sekali, sapukan sos tomato pada bahagian bawah kuali / periuk.
Pastikan kuali / periuk anda berada dalam keadaan yang kering.

2. Biarkan Seketika
Selepas diratakan pada semua bahagian, biarkan ia sekurang-kurangnya 30 minit. (Saya biarkan semalaman.)

3. Gosok Dengan Span
Keesokan paginya, saya gosok dengan span biasa. Saya gunakan bahagian yang hijau.
Oh ya, seeloknya gosokkan permukaan bawah kuali itu tanpa menambah air supaya kesan degil lebih mudah tertanggal. Kalau terlampau kesat dan susah untuk menggosok, barulah renjiskan sedikit air.
Memang berkesan, dah macam baru beli!

4. Bilas Seperti Biasa
Selepas itu, bolehlah bilaskan semula seperti biasa.
Lihat, inilah hasilnya.

Cuba bandingkan dengan gambar sebelum. Banyak beza, kan?

Wah, Memang Bersinar!
Siapa sangka, dengan hanya menggunakan sos tomato, periuk dan kuali anda boleh kembali bersinar seperti baru dibeli.
Tak perlu berpeluh-peluh menyentalnya. Cuma gosok dengan span saja.
Selamat mencuba!

*Petua membersihkan bawah kuali dan periuk yang kehitaman ini dikongsikan oleh Cikpuan Tiara Clp. Ia disunting dan diterbitkan semula dengan kebenaran beliau. Untuk pertanyaan, boleh rujuk post asal beliau di SINI.


Petua Kulit Licin Dengan 6 Bahan Semulajadi. Tanpa Bahan Kimia!

Kalau cakap tentang kecantikan, memang wanita sahaja yang jadi tumpuan. Tapi sekarang kaum Adam pun sibuk berlumba-lumba amalkan petua kulit licin supaya dapat wajah dan badan yang cantik, licin dan mulus.
Bagus sebenarnya. Ini bermakna kesedaran untuk menjalani gaya hidup yang sihat mula dipandang oleh kaum ini. Yalah, siapa yang nak kulit terus jadi kusam, tidak bermaya, kasar sehingga hilang seri!

Okay, tak perlu beli produk-produk kecantikan yang mengguna bahan kimia di luar sana, anda masih boleh dapatkan kulit yang licin dan halus mengguna bahan semula jadi yang ada di rumah.
Nak tahu apa petua kulit licin semulajadi yang membantu mendapatkan kulit yang mulus dan halus?

Foto Kredit: lifehack.org

Petua Kulit Licin Dengan 7 Bahan Semulajadi. Tanpa Bahan Kimia!
1. Air
Percaya tak. petua kulit licin yang paling berkesan secara semulajadi adalah hanya dengan air.
Anda digalakkan minum air dengan banyak. Apabila badan banyak dengan cecair, ia akan membuang toksin dan sisa pepejal dalam badan yang boleh memudaratkan kesihatan.
Di samping itu, banyakkan makan buah-buahan dan sayur-sayuran yang tinggi kandungan air.
Foto Kredit: woman.at
2. Jus lemon
Enzim di dalam jus membuang sel-sel mati di kulit secara tak langsung membantu mengurangkan warna parut di kulit dan melembutkan serta melicinkan kulit.
Petua kulit licin ini bagus digunakan oleh mereka yang mempunyai masalah kulit berminyak.
Caranya:
Perah sebiji lemon dan ambil jusnya. Sapu jus pada bahagian kulit yang berparut dan tidak sekata. Biarkan selama 10 minit dan bilas. Lakukan setiap hari.
Campurkan setengah jus lemon ke dalam satu bekas yang berisi putih telur. Gaul hingga sebati dan sapu pada muka seperti mask. Biarkan 10 minit dan bilas. Lakukan sekali atau dua seminggu.
Foto Kredit: trueserenity.ca
3. Buah tomato
Bertindak sebagai skin toner, ia membantu merawat jerawat, jeragat dan blemish.
Caranya:
Kisar beberapa biji tomato sehingga menjadi pes. Ambil pes dan tekap pada muka selama 10 minit atau bahagian kulit yang tidak sekata.
Jika dilakukan setiap hari, ia akan mengecilkan pori-pori di muka menjadikan kulit lebih licin.
Foto Kredit: totalgymdirect.com
4. Madu
Madu telah digunakan sejak sekian lama kerana khasiatnya yang pelbagai. Bukan saja boleh dimakan, ia juga elok untuk disapukan pada kulit.
Caranya:
Ambil madu dan sapu pada muka, leher dan bahagian kulit yang kasar. Biarkan selama 10 minit dan bilas.
Campurkan sedikit madu pada putih telur dan sapu pada muka. Basuh dengan air dan pencuci muka untuk menghilangkan bau telur.
Sebelum tidur, campurkan tiga sudu madu bersama satu setengah cawan serbuk kayu manis. Sapu pada muka dan biarkan semalaman. Keesokan hari, bilas seperti biasa.
Seelok-eloknya guna adalah madu lebah asli
5. Minyak Tea Tree
Antibakteria yang terkandung dalam minyak ini boleh mengurangkan parut dan jerawat.
Namun, dinasihatkan untuk mencubanya di tangan dahulu sebelum digunakan di muka kerana ada yang alergi dengan minyak ini.
Caranya:
Titiskan pada cotton swab dan sapu pada bahagian berjerawat
Sejam sebelum tidur, sapu minyak ini pada kulit dan biarkan semalaman
Foto Kredit: oil-benefits.com
6. Aloe Vera
Bahan aktif dalam aloe vera terbukti berkesan merawat parut, blemish, mengurangkan kedut dan garisan di muka.
Caranya:
Ambil gel daripada daunnya dan sapu pada kulit beberapa kali seminggu
Jadikan mask dengan campurkan satu sudu gel aloe vera, dua sudu jus lemon dan satu sudu madu. Tekap pada muka, leher dan bahagian yang kasar selama 15 hingga 20 minit.
Foto Kredit: livestrong.com
Amalkan Secara Konsisten Untuk Dapatkan Hasil Yang Cepat
Bahan semulajadi di atas bukan sahaja mudah didapati, tetapi juga murah.
Namun, dengan mengamalkan petua kulit licin ini, pastinya membuatkan wajah dan tubuh badan anda semakin gebu, lembut dan halus – seperti kulit bayi.
Tentu anda akan rasa lebih yakin dan awet muda. Cubalah!


Petua Kurangkan Bengkak Terseliuh Guna Bahan Tradisional, Menjadi!

Bengkak pada bahagian kaki berlaku disebabkan pelbagai punca antaranya terseliuh atau tergeliat semasa bersukan. Pasti pelbagai rawatan dilakukan untuk mengurangkan bengkak tetapi masih tetap tidak berjaya dan sama sahaja.
Justeru itu, kami kongsikan untuk anda petua tradisional untuk mengurangkan bengkak terseliuh dengan beberapa langkah mudah. Bahan-bahan yang diperlukan juga mudah disediakan. Ikuti perkongsian Ana Mahabu di bawah.

Baca juga: 9 Makanan Penting Anda Boleh Makan Untuk Elak Diserang Gastrik Ketika Puasa
PETUA KURANGKAN BENGKAK TERSELIUH GUNA BAHAN TRADISIONAL

Di sini saya akan kongsikan untuk mengecutkan bengkak jika anda terseliuh. Dengan tips ini akan membantu mempercepatkan proses rawatan.

Cara pertama:
– Tepung gandum dan halia.
Cara penyediaan:
1. Halia diambil secukupnya dan tumbuk dengan lesung batu (blender pun boleh)
2. Setelah lumat campurkan dengan sedikit tepung gandum.( Tak terlalu banyak cukup sekadar menjadi ‘agen’ pelekat sahaja)
3. Letakkan pada kawasan yang sedang membengkak. Lazimnya bahagian yang ditempekkan halia akan terasa sedikit panas, jangan risau biarkan saja. Jika terlampau panas boleh kurangkan halia yang digunakan mengikut kesesuaian.
4. Lakukan petua ini setiap hari sehingga bengkak surut.

Petua di atas juga boleh digunakan untuk melegakan sakit urat seperti:

Terseliuh
Sakit pinggang.
Sakit lutut.
Lenguh di mana-mana bahagian tubuh.
Asma/ Sesak nafas (letak dibahagian dada dan belikat).
Perut kembung.

Caranya mudah, iaitu hanya perlu tempekkan sahaja pada bahagian-bahagian yang bermasalah. Untuk merawat sakit lutut, lumurkan bahan yang ini ke seluruh lutut termasuk bahagian pelipat (jika perlu), dan lebihkan kira-kira 3 inci ke atas bahagian lutut ,iaitu sebahagian daripada peha. Biarkan selama 1 jam untuk setiap sesi rawatan.

Jika tidak mahu menggunakan tepung, ambil sahaja halia yang telah ditumbuk tadi kemudian tempekkan terus pada bahagian yang bengkak/sakit urat, tutupkan dengan daun yang lebar atau plastik, kemudian balutkan dengan kain atau bandage.
Cara kedua:
– Segenggam beras, lengkuas dan air.
Cara penyediaan:
1. Beras direndam 1 jam sebelum ditumbuk. Lengkuas pula dibasuh hingga bersih. Tak perlu dibuang kulitnya.
2. Tumbuk kedua-dua bahan tadi hingga lumat. Bila dah agak hancur, boleh tambahkan sedikit air. Teruskan menumbuk hingga betul-betul halus.

3. Bila dah hancur, boleh masukkan ke dalam bekas. Siap untuk digunakan. Sapu rata pada bahagian yang bengkak. Biarkan seketika supaya bahan-bahan meresap.
4. Bila dah agak kering, bolehlah bilas semula dengan air bersih. Sapu waktu malam biarkan semalaman. InsyaAllah esok pagi dah susut.
Petua hilangkan bengkak kaki akibat mengandung:

– Wanita mengandung biasanya akan mengalami bengkak kaki apabila kandungan semakin besar. Jika anda mengalaminya, boleh amalkan petua dibawah:
1. Lumurkan asam jawa & garam pada kaki dan tangan yang bengkak, Biarkan semalam 30 minit hingga 1 jam.
2. Posisikan kaki lebih tinggi dari dada. Hal ini dapat membantu mengurangkan gejala kaki bengkak kerana mempermudahkan aliran darah kembali ke jantung.
Petua hilangkan bengkak akibat patah atau retak.

Ini adalah petua tradisional yang sangat berkesan.

2 batang serai
Telur putih
Sehelai daun melung (juga dikenali sebagai daun tembaga suasa)
Kain Pembalut

Caranya, tumbuk serai sehingga lumat, masukkan putih telur. Jangan sampai berair, agak-agak sesuai dengan serai.
Balut bersama dengan daun melung dan akhir sekali sudahkan balutan dengan kain pembalut, ikat agar serai tak beralih tempat. Pakai sebelum tidur selama 3 malam berturut-turut, pagi esok boleh dibasuh.
Selamat mencuba!
Sumber: Facebook Ana Mahabu


Jangan Panik, Ini 7 Petua Kurangkan Masin Dalam Masakan Yang Terlebih Garam

“Alamak, terlebih masin pulak lauk gulai aku ni. Nanti kalau tambah air tak bestlah sebab cair sangat. Apa petua kurangkan masin dalam masakan ye?”
Kalau resepi yang baru cuba memang sukar untuk mengagak banyak mana garam yang diperlukan sampai termasin. Kalau tambah air nanti cair pula kuahnya nanti dan kurang rasa lemak. Bahan-bahan lain juga perlu ditambah apabila kuah cair untuk mendapatkan rasa yang betul.

Jangan risau, ada beberapa cara untuk anda selamatkan lauk tersebut dan membetulkan rasa masakan supaya tidak terlalu masin. Bahan-bahannya juga mudah untuk dicari di dapur.
7 Petua Kurangkan Masin Dalam Masakan Yang Terlebih Garam
Berikut adalah petua kurangkan masin dalam masakan yang boleh anda praktikkan dalam ‘kecemasan’.

1. Pelepah / Daun Pisang
Gunakan pelepah pisang untuk kurangkan rasa masin. Potong dalam kira-kira seinci, bersihkan dan masukkan dalam lauk dan didihkan bersama sehingga lauk masak. Kemudian buang pelepah tersebut bila nak dihidang.

Selain pelepah pisang, daun pisang juga boleh digunakan untuk kurangkan rasa masin. Caranya ialah dengan meletakkan koyakan daun pisang yang sudah dibersihkan ke dalam juadah yang siap dimasak. Biarkan selama 30 minit. Daun pisang juga dapat meyerap lebihan rasa masin pada lauk.

2. Masukkan Kentang
Apabila lauk hampir siap dan terasa masin apabila dicuba, jangan panik. Jika tiada pelepah pisang, boleh masukkan sebiji kentang yang dipotong empat di dalam lauk dan biarkan sehingga mendidih. Kentang akan membantu menyerap kemasinan dalam lauk dan mengimbangi rasa masakan.
Boleh juga pakai sayur-sayuran yang tinggi kandungan air seperti terung dan timun yang dipotong secara memanjang untuk membetulkan rasa masin pada juadah.
Foto Kredit: exeterengineering.com
3. Beras
Masukkan sedikit beras yang dah dibasuh ke dalam sehelai kain bersih yang jarang.  Ikatkan seperti bunjut dan masukkan ke dalam lauk yang terlebih masin.
Bunjut beras ini akan menyerap lebihan rasa masin dalam lauk. Bila lauk dah siap masak dan rasanya pun dah OK, bolehlah keluarkan bunjut beras tadi.
Foto Kredit: shutterstock.com
4. Hampas Kelapa
Dengan teknik yang sama seperti membuat bunjut beras, anda boleh ambil sejemput hampas kelapa ikatkan supaya menjadi bunjut. Masukkan bunjut kedalam lauk dan masak bersama dalam 15 ke 20 minit.
Bunjut hampas kelapa dapat membantu membuang rasa masin berlebihan dan turut memberi rasa lemak pada lauk. Kemudian, boleh keluarkan bunjut tadi dari lauk.

5. Cebisan Roti
Bagi lauk yang berkuah pekat seperti sup cendawan atau stew, adalah lebih baik untuk mengekalkan kepekatannya supaya lebih enak. Daripada menambah air, terdapat cara yang lebih praktikal untuk membetulkan rasanya.
Ambil beberapa keping roti dan koyak kepada beberapa cebisan. Kemudian, masukkan ke dalam kuah supaya ia dapat menyerap rasa masin. Setelah roti terendam, keluarkan roti dan cuba rasa masih masin atau tidak. Jika masih masin, ulang beberapa kali sehingga rasanya memuaskan.
Foto Kredit: habitfresh.com
6. Imbangkan Rasa Manis & Masam
Selain penggunaan barang dapur seperti sayuran dan roti, boleh juga gunakan perasa lain untuk meneutralkan kembali rasa makanan. Tambahkan sesudu gula, kacaukan dan kemudian tambahkan sesudu perasa masam seperti cuka atau perahan limau nipis. Boleh ulang beberapa kali sehingga mencapai rasa yang diinginkan.
Boleh juga cuba untuk memekatkan kuah lagi dengan cara menambah santan sehingga cukup rasa.
Foto Kredit: seriouseats.com
7. Teknik Tutup Periuk
Apabila rasa lauk agak masin, tutup lauk dengan tudung periuk dan didihkan beberapa minit. Biarkan seketika. Kemudian, angkat tutup periuk dan basuh dengan air paip. Biarkan basah dan tutup semula periuk tadi dan tunggu lagi 10 minit.
Ulangkan lagi dan alihkan tutup periuk apabila lauk dihidang. Lauk akan menjadi kurang masin dengan sendirinya.
Foto Kredit: masterfile.com
Mudahkan?
Memasak sendiri sebenarnya adalah cara terbaik untuk mengawal pemakanan dengan berkesan.  Pakar kesihatan mengesyorkan pengambilan garam dalam satu suku sudu teh sahaja dalam diet harian. Dengan memasak sendiri, kita dapat menyukat sendiri jumlah perencah dan perasa dalam lauk.
Jadi, jangan rasa down kalau masakan tak jadi atau tersilap sukatan. Semoga dengan petua kurangkan masin ini, anda masih dapat menyelamatkan rasa masakan dan menjadikannya lazat untuk dihidangkan!


Cara Kurangkan Pedas Cili Kering Supaya Senang Nak Masak Untuk Anak

“Lupa pulak cili kering yang beli hari tu memang pedas. Patutnya bubuh sikit je tadi. Kesian pulak budak-budak tu nak makan nanti.”
Dalam makanan orang Malaysia, memang antara bahan wajibnya adalah sambal. Nak membuat sambal ni dah tentulah gunakan cili kering. Biasanya kalau nak pilih yang kurang pedas, ambil yang kerinting. Tapi kadang-kadang tak perasan dah terbeli atau tak ada pilihan lain.

Bila nak masak, kita pun bubuhlah cili macam biasa. Kalau sikit sangat, warna sambal pun kurang menariklah kan? Sekali dia punya pedas, boleh berdesing telinga!
Untuk mengelakkan cili kering yang terlampau pedas, jom kita ikuti tips yang dikongsikan oleh saudari Eyna Zakaria. Menurutnya, tips ini dipelajari daripada seorang tukang masak kenduri kahwin. Memang mudah dan sangat berguna, terutamanya bagi mak-mak yang nak masak untuk anak yang tak tahan pedas.

Jom ikuti perkongsian beliau selengkapnya di bawah ini.

Cara Kurangkan Pedas Cili Kering Tanpa Jejaskan Warna Sambal
Kalau perasan, cili kering zaman sekarang ni tak kiralah yang kerinting atau yang licin memang pedas yang amat! Jadi, di sini saya nak share cara untuk kurangkan pedas pada cili kering ni.
Mari saya terangkan langkahnya satu persatu.
1. Gunting Cili Kering & Buang Biji
Mula-mula sekali, guntingkan cili kering macam biasa. Tak kisah nak gunting serong atau gunting menegak di tengah, asalkan bijinya dapat dibuang dengan mudah.

2. Rendam Dalam Air Kapur
Lepas dah buang biji cili kering tu sebanyak yang boleh, rendamkan pula dalam air kapur.
Untuk cili banyak macam dalam gambar di bawah ni, saya bubuh lebih kurang 4 sudu air kapur. Kemudian saya isi setengah cawan air paip. Biarkan dalam 20-30 minit, bergantung pada kuantiti cili kering tu.

3. Rebuskan Cili
Lepas 20 minit, bolehlah dibuang air kapur tadi. Rendaman air kapur akan bertukar macam dalam gambar di bawah ini.
Sekarang dah bolehlah rebuskan cili kering macam biasa menggunakan air paip.

4. Kisar & Masak!
Akhir sekali, kisarkan cili dan bolehlah digunakan untuk memasak. Yang lebih boleh simpan.
Nampak merah menyala sambal sotong saya ni kan? Tapi alhamdulillah tak pedas sangat, sedap-sedap makan aja. Barulah anak-anak boleh makan sama.

Senang Nak Masak Untuk Anak-anak
Walaupun kita suka pedas, bukan satu keluarga boleh makan pedas, lagi-lagi pula kalau masak untuk tetamu. Jadi, lain kali tak perlu risau lagi kalau terbeli cili kering yang pedas. Bolehlah guna petua yang dikongsikan ini. Nak masak sambal boleh, buat goreng-goreng boleh, nak buat lauk pun senang. Yang best tu, warna masakan tetap merah menyala. Baru naik selera!
Selamat mencuba.
*Petua kurangkan pedas cili kering ini dikongsikan oleh saudari Eyna Zakaria menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan lanjut, boleh rujuk post asal beliau di SINI.


Petua Lebatkan Tanaman Buah Mangga Di Rumah, Kena Letak Bahan Rahsia Ini Rupanya

“Kenapa buah mangga tak lebat ni. Pelik lah…”
Itulah ungkapan sering diluahkan jika tanaman pokok tidak berjaya dan tidak mendatangkan hasil seperti yang diinginkan. Pelbagai cara dan petua telah dilakukan tetapi tetap juga pokok mangga tidak berbuah lebat seperti tanaman orang lain.

Di mana silapnya? Mungkin anda tertinggal satu lagi petua yang dikongsikan oleh pengguna Facebook bernama Kak Chah. Menurutnya, buah mangga berbuah lebat dan merimbun selepas mencuba petua yang dikongsi oleh si anak. Nak tahu apa? Ikuti perkongsiannya di bawah.
Baca juga: 5 Tips Penjagaan Pokok Cili Supaya Tumbuh Gemuk-Gemuk & Sihat!

PETUA LEBATKAN TANAMAN BUAH MANGGA DI RUMAH, KENA LETAK BAHAN INI

Mangga tepi rumah. Lebat merimbun buahnya. Tak boleh nak tanggung dahannya, patah satu dahan besar pula tu. Buah pula belum cukup tua. Bagi bagikan pada jiran tetangga dan selebihnya buatkan kerabu, bagikan pada jiran jiran juga.
Ramai yang tanya baja apa saya gunakan. Sebenarnya saya tak ada baja specific. Cuma anak saya bagi tip, dia terbaca satu article dari barat. Mereka akan gali lubang sekitar pokok dan buangkan minyak terpakai dan mendapat hasil yang baik.
Jadi saya cuba dan menuangkan minyak masak yang sudah tak nak digunakan lagi seperti bekas goreng ikan bilis atau goreng hati ayam dan sebagainya sekitar 2 atau 3 kaki dari batang pokok itu. Alhamdulillah buah kali ini sangat lebat di kebanyakan tangkai dan rasanya manis.

Cuma pesennya kali ini dia berbuah dahan by dahan bukan semua sekali satu pokok. Ada yang dah masak, buah muda, putik buah dan banyak juga yang baru keluar bunga.

Tips ini hanya boleh dipraktikkan untuk tanaman atas tanah sahaja. Selain buah mangga, pokok buah-buahan lain juga boleh. Pastikan tuang minyak jauh dari batang pokok bukan curah pada pangkal pokok. Untuk elak buah berulat boleh cuba tips tabur garam kasar di keliling 2-3 kaki dari batang pokok. Selamat mencuba!
Sumber: Facebook Kak Chah


Petua Elak Kena Angin & Sakit Kepala Kalau Makan Pucuk Ubi

Mungkin sesetengah orang akan rasa pening atau muntah selepas makan pucuk ubi dan nangka. Ini kerana anda mengalami alahan atau perut sudah masuk angin.
Untuk pengetahuan anda, ada beberapa petua boleh dicuba untuk ‘menghilangkan’ angin dalam pucuk ubi dan boleh menikmatinya tanpa kesan sampingan seperti sakit kepala. Ikuti perkongsian lanjut oleh Puan Mamaa Sal di bawah yang dikongsi di laman Facebooknya.

Baca juga: Peniaga Kongsi Rahsia Ayam Goreng Tepung Berkerak, Paling Sedap & Laku!
PETUA ELAK KENA ANGIN & SAKIT KEPALA KALAU MAKAN PUCUK UBI

Ada orang dia memang alah sangat makan pucuk ubi ni. Bila makan je mesti sakit kepala atau mudah kene serang angin, sampai sebu. Ini petua dari mak saya sendiri. Mak memang tak boleh makan sebarangan memang mudah kene angin.

Kalau nak makan pucuk ubi ni pun, teringin nak makan pun dah kena angin. Petua ni mak dapat dari orang tua tua yang ajar mak, lepas mak dah buat, mak dapat dah menikmati keenakkan pucuk ubi rebus nak buat ulam tu.
Caranya:
1. Masukkan sedikit beras masa masa nak rebus pucuk ubi tu.
2. Rebus la sampai empuk lembut.

Nak rebus sekali batang boleh, tak nak pun tak apa ikut selera masing-masing. Petua ini pun boleh buat untuk nak masak apa-apa makanan yang berangin contohnya nangka masak lemak.
Jadi mana yang ada masalah sama sakit angin tu boleh cuba petua ini. Moga bermanfaat buat anda semua.
Sumber: Facebook Mamaa Sal


Petua Lembutkan Daging Liat Dengan Cepat Dari Tukang Masak Thai, Guna Ais Batu Je!

“Aduh, liatnya daging aku masak ni…dah try macam macam cara masih liat juga”
Masak makanan atau juadah yang berasaskan daging lembu ternyata bukan semua akan menjadi. Ada yang akan menjadi lembut dan ada juga yang entah berapa kali masak pun akan tetap liat juga daging tersebut. Oleh itu, terdapat satu perkongsian dan petua dati tukang masak Thai dimana terdapat cara yang berkesan untuk melembutkan daging lembu sebelum masak. Barulah berselera makan nasi bersama juadah daging lembu dan tak melekat di gigi kan?

PETUA 1: PETUA DARI TUKANG MASAK THAI, GUNA AIS BATU

Cara macam ni yang selalu saya buat time nak masak daging. Nak masak sup daging sup tulang kejap je tak payah lama. Rebus dulu daging tu 20 minit ke 30 minit. Time air tengah menggelegak kuat tu masukkan dalam ketul ais.

Kejap je daging tu empuk. Petua ini saya dapat dari tukang masak thai.

PETUA 2: GUNA MINYAK MASAK

Saya share cara nak lembutkan daging untuk ahli group. Moga manfaat untuk yang pening cara nak lembutkan daging. Selalu orang rebus, tapi cikgu tak rebus.
Caranya:

1.Bubuh 2 sudu je minyak, panaskan minyak
2.Masukkan daging
3. Air akan keluar sendiri dari daging itu.
4.Cikgu gunakan api yang kuat.
5.Kacau sekali sekala je daging tu. Masak sampai air kering.
6. Dah nak dekat kering baru kacau banyak kali.

Air dah kering maka lembutlah daging tu. Daging empuk dan lembut, mudah dan simple je. Senang kan nak daging lembut?
Kredit: Mahamidah Hamdan


Petua Madu Mampu Bantu Rawat Anak Batuk Dan Selsema, Boleh Buat Di Rumah Je

Bila anak-anak mula batuk dan selsema, kita pasti akan risau kan? Mana tidaknya, nanti mereka akan susah nak ke sekolah dan kalau nak belajar di rumah pun tak larat juga. Tambahan lagi, bila mereka batuk dan selsema ni susah dan lambat nak sembuh. Kadang-kadang, macam-macam ubat dah bagi makan pun masih tak sembuh. Apa? Ada petua lain untuk anak mudah sembuh bila batuk dan selsema? Jom kita tengok apakah petua yang dikongsikan oleh Info Ibu Hamil tu.
http://www.thejournal.ie/

PETUA UNTUK ANAK BATUK DAN SELSEMA.
Batuk dan selesema memang penyakit biasa yang kerap menyerang anak-anak kecil. Biasanya kanak-kanak mudah mendapat jangkitan penyakit ini tanpa mengira masa.
Bila dengar sahaja si kecil sudah mula batuk-batuk dan hidung meleleh dengan hingus, ibu dan ayah sudah susah hati. Mulalah terbayang kesukaran untuk menberi anak minum ubat atau lebih teruk perlu mengambil nebulizer di klinik bagi melegakan lendir dan kahak yang tersekat dalam paru-parunya. Bagaimanapun doktor pakar kanak-kanak tidak membenarkan pengambilan sirap ubat batuk di kalangan kanak-kanak dan bayi berusia bawah dua tahun.

www.facebook.com/iihamil

Batuk dan selesema yang dialami oleh kanak-kanak sukar untuk sembuh. Biasanya ia mengambil masa yang lama. Ramai ibu bapa takut untuk menggunakan cara rawatan moden terlalu kerap kerana bimbang kesan sampingan kepada anak mereka. Lepas ini kalau anak anda batuk dan selesema, anda tak perlu risau kerana ada kaedah merawat batuk dan selesema anak tanpa menggunakan ubat. Hanya menggunakan bahan semula jadi yang murah dan mudah diperolehi.
Bahkan ia boleh menyembuhkan batuk dan selesema anak dalam masa satu malam selepas mencubanya! Rawatan ini berkesan memulihkan penyakit berkaitan saluran pernafasan pada kanak-kanak disebabkan kesan melegakannya yang sangat luar biasa.
http://www.noordinaryhomestead.com/
Rawatan ini menggunakan balutan yang diperbuat daripada madu. Kehadiran madu sangat penting dalam cara rawatan ini kerana ia mempunyai aktiviti bio yang tinggi dan membantu menghapuskan mukus/lendir dengan cekap. Bagi melegakan batuk dan menyembuhkan selesema, rawatan ini berguna untuk kanak-kanak serta orang dewasa.
Bahan yang diperlukan
2 sudu besar madu
1 sudu kecil minyak sayuran
3 – 4 sudu besar tepung
1 helai napkin
1 Pelekat (Band-Aid)
Pembalut luka
fairtradeusa.org
Cara Membuatnya
1. Campurkan tepung dan madu sehingga sebati.Pastikan ia tidak terlalu melekit.
2. Tambahkan minyak sayuran ke dalam adunan dan gaul rata. Buat adunan berbentuk gulung.
3. Letak adunan ke dalam napkin dan bungkus ia dengan cheesecloth.
4. Bungkusan madu telah siap! Letakkan pada dada atau belakang badan menggunakan pelekat (band-aid).
5. Bungkusan ini tidak boleh menutup bahagian jantung.
6. Kanak-kanak hanya perlu memakai rawatan bungkusan madu ni selama tiga jam sementara orang dewasa boleh memakainya semalaman.
http://www.sheknows.com/
Jangan panik, sekiranya anak anda berasa hangat dan mula berpeluh apabila menggunakan rawatan ini. Ia sememangnya kesan yang dijangkakan apabila melakukan rawatan ini dan ia bukanlah satu kesan sampingan.
Bila rawatan bungkusan madu ini sesuai digunakan?
http://contemporarypediatrics.modernmedicine.com/
* Ia sesuai untuk bayi berusia enam bulan ke atas.
* Bungkusan madu ini selamat digunakan.
* Ia boleh digunakan untuk merawat batuk, selesema dan kegatalan kerongkong.
* Jangan sapu bungkusan ini pada kulit yang alahan, luka dan kecederaan.
* Gunakan rawatan mudah dan menakjubkan ini untuk merawatan selesema anak anda di rumah.
Sumber : Info Ibu Hamil


Kulit Kusam? Ambil 5 Sumber Mineral Ini Untuk Kulit Licin Berseri

“Makin teruk pulak kulit muka aku ni. Jerawat makin banyak naik. Besar-besar pulak tu. Ish geram aja nak cubit-cubit jerawat ni. Macam mana lah nak kurangkan jerawat. Makan berpantang sampai kempunan nak makan sedap. Tak juga berkesan. Sesekali nak juga merasa kulit licin.”
Simptom seperti jerawat,radang kulit, ekzema dan kulit kering adalah tanda kulit anda menghadapi masalah.

Kekurangan Mineral Antara Punca Utama Kulit Bermasalah
Seperti mana pepatah “You are what you eat”, kulit pula digambarkan sebagai “mirror of the gut and mind”.
Kekurangan sumber mineral dan antioksidan dalam pemakanan menyebabkan kulit hilang seri dan kusam secara tak langsung menunjukkan bahawa terdapat masalah dalam badan anda. ini kerana mineral seperti zink, sulfur dan silica membantu membuang toksin dalam badan dan apabila kekurangan mineral ini maka toksin sukar dibuang.

Ambil sumber semula jadi untuk dapatkan kulit licin berseri

Ambil 5 Sumber Mineral Ini Untuk Kulit Licin Berseri
Untuk mendapatkan kulit licin berseri dan dalam masa menambah kandungan mineral dalam badan, ini yang perlu anda ambil:
1. Zink
Membina kolagen baru dalam badan dan membuang kolagen yang sudah rosak menjadikannnya sumber nutrisi penting untuk mengelakkan daripada kulit berkedut dengan cepat, stretch mark, jerawat, kulit berpigmen, kulit tak sekata dan radang kulit.
Makanlah:
Biji labu, biji bunga matahari dan bijan
Kacang seperti gajus, pecan, macadamia dan kacang pine
Seaweed
Buah kelapa
Sayur bayam dan spirulina
Foto Kredit: food.ndtv.com
2. Sulfur
Membantu menyerikan kulit yang sudah kusam agar lebih kelihatan segar dan licin. Sulfur boleh terdapat dalam sumber haiwan dan juga tumbuh-tumbuhan.
Makanlah:
Sayuran yang padat dengan kandungan nutrisi seperti kale dan selada air
Brokoli dan Brussel sprouts
Lobak merah
Protein seperti ikan salmon
Debunga Lebah
Kalau rasa brokoli tak sedap, tutup mata dan telan sahaja
3. Antioksidan
Kulit akan ‘tua’ dari waktunya jika anda kurang makan makanan yang mengandungi antioksidan dan oxidation seperti vitamin A, C dan E. Antioksidan juga adalah sumber utama pencegah kanser selain mendapatkan kulit licin.
Makan:
Vitamin A: lobak, bayam
Vitamin C: buah oren, grapefruit, kiwi, mangga, betik, nanas dan tembikai
Vitamin E: biji bunga matahari, almond dan avocado
Minum teh hijau satu hingga dua kali sekali
Pilih bayam yang segar
4. Silika
Satu lagi sumber mineral yang perlu ada untuk membuat kulit anda gembira. Sumber mineral ini sering diambil ringan dan tidak menjadi perhatian. Kebanyakan kes kulit bermasalah, kuku pecah, rambut gugur, adalah berpunca daripada kekurangan silika dalam badan.
Makanlah:
Kacang hijau
Alfalfa
Oats
Timun
Cili benggala
Banyakkan minum air mineral
Foto Kredit: egyptatfruitlogistica.com
5. Lemak Antiradang
Bukan semua lemak adalah lemak ‘jahat’ ya. Lemak antiradang ini termasuk dalam lemak baik dan bagus dimakan oleh semua peringkat umur.
Makanlah:
Avocado
Santan kelapa
Ikan kod, salmon dan talapia
Sup tulang
Ikan tilapia tiga rasa pun sedap juga. / Foto Kredit: thecolekitchen.wordpress.com
Lakukan Ujikaji Ini
Cuba tekan perlahan kulit anda dengan jari. Jika ia tidak melantun semula, maknanya kulit anda kurang kolagen. Jika kulit muka nampak bengkak, maknanya kulit anda menghadapi masalah radang. Jika muka berjerawat, maknanya anda kurang sumber zink.
Jadi, banyakkan makan sumber mineral dan antioksidan jika ingin dapatkan kulit yang licin dan berseri.
Selamat tinggal kulit yang kusam!


Kalau Masak Nasi Lemak Guna Rice Cooker, Kena Ikut 4 Tips Power Ni

PETUA MASAK NASI LEMAK
Hidangan nasi lemak menjadi kegemaran ramai tanpa mengira kaum. Walaupun hidangan ini simple sahaja, tapi tak ramai yang dapat menghasilkan nasi lemak power seperti di kedai. Sebenarnya, kalau anda nak tahu, nak buat nasi lemak ni kena tahu petua supaya menjadi elok dan tidak mengecewakan.

Tak boleh main buat kerana pasti tidak menjadi dan akhirnya kecewa tak dapat makan nasi lemak. Jadi, kami kongsikan untuk anda kalau masak nasi lemak guna rice cooker, kena ikut 4 tips di bawah ini. Barulah macam beli di kedai!
Baca juga: Tips Masak Pes Jimat & Pantas Walaupun Tak Ada Masa, Tetap Jadi!

KALAU NAK MASAK NASI LEMAK GUNA RICE COOKER, KENA IKUT 4 TIPS INI
1. Rendam beras sebelum masak

Salah satu tips untuk menjadikan nasi lemak lembut adalah dengan merendam beras terlebih dahulu sebelum memasakkannya. Selepas di basuh, rendamkan sekitar 10 minit .Kemudian, terus toskan dan masak seperti biasa.
2. Elak nasi lemak mentah dalam rice cooker

Cara memasak nasi lemak guna rice cooker tak banyak bezanya dengan atas api. Ada yang masukkan santan sekali dengan halia, daun pandan dan garam terus. Kalau nak masukkan apabila nasi mula nak lering pun boleh.
Seelokknya, lebihkan sedikit air berbanding memasak nasi biasa. Mungkin ada yang menghadapi masalah nasi tak cukup masak walaupun butang ‘ cook’ dah bertukar ‘ warm’. Sekiranya ini berlaku, ada beberapa perua yang boleh anda lakukan:
– Mula-mula kaiskan sedikit nasi tersebut, kemudian, letak sebuah cawan berisi air panas yang di campur sedikit garam di dalam rice cooker. Tutup semula rice cooker dan biarkan selama 10-20 minit.
– Kacau nasi, ambil daun pisang / plastik dan tutup bahagian atas nasi. Renjiskan sedikit air dan biarkan lama sedikit dalam mod ‘ warm’.
– Selain daripada cara- cara ini, boleh juga mengukus semula nasi tersebut menggunakan pengukus.
3. Petua nasi lemak lembut

Salah satu tip masak nasi lemak yang lembut adalah dengan mencampurkan sedikit minyak masak atau marjerin ke dalam nasi. Tak kisahlah sama ada nak masukkan awal-awal atau apabila nasi hampir kering.
Tips ke dua adalah dengan menggunakan halia yang di titik sebesar ibu jari. Anda boleh menggunakan kedua-dua cara ini untuk mendapatkan butiran nasi yang cantik, lembut dan berderai. Tapi, jangan gaul nasi banyak kali semasa masak ya.
4. Nasi lemak wangi dan harum

Biasanya kita akan ikat daun pandan untuk di masukkan ke dalam rice cooker. Kalau anda nak cuba sesuatu yang berbeza, boleh kisarkan daun pandan dan dapatkan patinya untuk di masukkan ke dalam nasi lemak yang sedang di masak.
Selain itu boleh gunakan beberapa batang serai untuk menambahkan lagi keharummannya. Selamat mencuba!
Sumber: Facebook Jauharatuddini Taib


7 Petua Masak Nasi Supaya Tak Cepat Basi, Boleh Tahan Sampai 2 Hari

[Dikemaskini 30 Oktober 2019]
“Aik, aku baru masak nasi ni pagi tadi. Takkan belum malam lagi dah basi. Terpaksa buang semuanya, dahlah perut tengah berkeroncong ni. Silap teknik agaknya tadi. Apa petua masak nasi yang betul?”

Hairan juga kalau nasi yang kita masak cepat betul basi. Sedangkan, nasi bungkus yang kita beli di warung dan restoran biasanya boleh tahan sampai ke petang walaupun tidak disimpan dalam peti sejuk. Apa rahsia mereka agaknya?
Dengan 7 petua masak nasi ini, anda juga boleh mengelakkan nasi yang dimasak daripada cepat basi.

7 Petua Masak Nasi Supaya Tak Cepat Basi, Boleh Tahan Lama
Berikut adalah petua masak nasi yang boleh dipraktikkan agar ia tahan lebih lama.

1. Basuh Hingga Bersih
Sesetengah orang kata, jangan basuh nasi banyak kali kerana risau semua nutrisi akan keluar. Walaubagaimanapun, jika beras hanya dicuci sekali, ia cenderung akan menjadi cepat basi.
Apa yang anda boleh lakukan adalah mencucinya dengan betul dan pastikan air bilasan beras betul-betul keluar sebelum mencuci kali lagi buat kali kedua atau ketiga.
Selain itu, anda boleh cuba membuat bilasan terakhir dan memasak nasi menggunakan air dari mesin penapis sekiranya ada di rumah.

2. Pastikan Periuk Dicuci Bersih
Salah satu lagi penyebab masalah nasi cepat basi adalah kerana adanya kotoran atau nasi yang masih melekat pada periuk yang digunakan.
Jika diperiksa dengan teliti pada bahagian dalamannya, mungkin terdapat bahagian yang dikotori dengan karat atau kesan wap nasi. Ini boleh menjejaskan fungsi ‘rice cooker’ dan kualiti nasi anda.
Jangan lupa check bahagian tudung periuk atau komponen dalaman rice cooker juga ya.
Oleh itu, pastikan anda mencuci periuk nasi dengan bersih setiap kali selesai menggunakannya.

3. Perahkan Limau Nipis
Sebelum nasi dimasak, perahkan setengah biji limau nipis ke dalam 2-3 pot beras yang dah disukat dengan air. Jangan khuatir, rasa nasi tidak akan berubah meskipun ia telah ditambah dengan perahan limau ini.
Malah, ia menjadikan nasi lebih harum dan tahan lama kerana keasidannya.

4. Hilangkan Wap Nasi Selepas Dimasak
Apabila nasi dimasak dengan rice cooker, jangan lupa buka penutupnya sebaik saja butang ‘cook’ berubah kepada ‘warm’.
Kais-kaiskan sedikit nasi supaya nasi masak secara rata dan biarkan wap yang terkumpul keluar daripada periuk. Dengan cara ini, nasi tidak akan menjadi lembab. Sebelum menutup semula nasi tadi, lapkan penutupnya dengan kain bersih.
Petua masak nasi ini bukan saja menjadikannya tahan lama, tetapi juga menjadikannya teksturnya lembut dan berderai dengan elok.
Seperkara lagi, pastikan anda mencabut plug ‘rice cooker’ sekiranya nasi tidak akan dimakan dalam masa terdekat.

5. Masukkan Secubit Garam
Selepas mencuci beras dan menyukat air, masukkan secubit garam ke dalam periuk.
Tujuan memasukkan garam adalah supaya nasi yang masak lebih tahan lama, sedap dan kenyal.

6. Panaskan Periuk Nasi Atas Dapur
Kadang-kadang kita terlupa ada nasi dalam periuk semasa balik kampung. Maka, nasi pun berulat dan berair. Walaupun dah dicuci banyak kali, mungkin bakteria masih ada yang aktif dan menyebabkan nasi mudah basi selepas itu.
Untuk mengatasi masalah ini, pengguna Facebook, Puan Suaida Salehudin menyarankan agar telingkupkan periuk nasi atas dapur, kemudian nyalakan api. Tindakan ini dapat membunuh semua bakteria yang masih tinggal sekaligus menjadikan nasi yang dimasak tahan lebih lama.
Tambahnya lagi, petua masak nasi turun-temurun ini memang berkesan dan nasi yang dimasak takkan basi walaupun dah 2 hari.

7. Masak Air Dalam Periuk Nasi
Cara ini mungkin mempunyai fungsi yang sama dengan tips ke-6 di atas.
Isikan air di dalam periuk nasi sehingga penuh. Kemudian, masak di atas dapur gas sehingga air mendidih. Boleh memasukkan beberapa helai daun pandan ketika proses ini. Dapur akan wangi semerbak.
Menurutnya, proses masak air sehingga mendidih di dalam periuk nasi ini tidak perlu dilakukan setiap kali hendak masak nasi.
Memadai melakukankannya sekali sebulan untuk menjamin ketahanan nasi.

Mudah Bukan?
Inilah beberapa petua masak nasi yang boleh anda lakukan untuk meningkatkan kualiti dan menjaga ketahanannya. Jadi, tiada masalah lagi kalau anda terlupa menyimpannya dalam peti sejuk.
Walaubagaimanapun, ia juga bergantung kepada faktor lain seperti suhu persekitaran, teknik sukatan air, dan jenis beras yang digunakan.
Sekiranya anda mempunyai tips lagi, bolehlah kongsikan kepada kami. Mudah-mudahan dapat dimanfaatkan oleh ramai orang di luar sana.
Selamat mencuba!


Petua Masak Telur Sotong Supaya Tak Keras, Sedap Buat Kari!

Kebiasaannya, orang masak kari menggunakan sotong sahaja dan jarang ada telur sotong kerana ia sukar untuk diperolehi. Sekiranya, anda berpeluang menemui telur sotong di pasar, boleh lah anda cuba masak lauk kari dengan petua masak telur sotong di bawah ini.
Kalau nak tahu, telur sotong ini lembut sifatnya dan perlu dikendalikan dengan berhati-hati ketika membasuhnya bagi mengelakkan ia dibawa lari mengikut aliran air. Selain itu, ia juga berisiko untuk pecah jadi berhati-hati lah ketika memasaknya.

Baca juga: Lebih Sedap Buat Sendiri Rempah Kari Ikan, Guna Bahan Mentah Di Dapur Je!
PETUA MASAK TELUR SOTONG
Gambar: Kari Masak Telur Sotong campur Sotong oleh Puan Ida Shahida.

Petua masak telur sotong

Telur sotong untuk kari tidak boleh dimasak lama akan menyebabkan telur sotong jadi keras. Jika nak masak sotong dan telurnya:

Masukkan sotong dulu ke dalam rempah yang telah pecah minyak cuma 1 minit saja.
Kemudian diangkat sotong tadi dan masuk ke dalam bekas.
Baru masukkan air ke dalam tumisan rempah tadi (selepas dikeluarkan sotong). Tujuan masukkan air adalah supaya rempah mengembang dan mengeluarkan rasa yang sedap.
Tunggu sehingga kuah jadi pekat.
Bila kuah dah pekat masukkan telur sotong bersama sotong tadi dalam 3-4 minit saja.
Kemudian tutup api.

Jika ada telur sotong yang masih belum benar benar masak tidak mengapa. Walaupun api ditutup, kepanasan kuah masih mampu untuk menyempurnakan sotong dan telur tadi masak. Sekiranya, ia lebih masa nescaya telur akan jadi keras.
TIPS MASAK KARI TANPA SANTAN
Bagi rasa kari lebih sedap pula, saya guna ‘plain yougurt’ dan ‘tomato paste tin’. Kalau tidak dimasukkan pun tak apa tetap sedap juga.
Masakan ini tak perlu guna ‘air asam jawa’ sebab rasa rempahnya sudah cukup sempurna segala rasa. Tidak semua masakan berlauk perlu dimasukkan air asam jawa.
Bagi saya masakan berasaskan ‘ikan’ sahaja yang perlu guna air asam jawa atau asam keping sebab nak hilangkan bau hanyir ikan.
** Sekiranya isi lauk kari dah habis boleh tambah sotong, udang, ketam dan masaklah sekejap supaya sebati. Tambahlah air 1 cawan cukup, kuah boleh buat cicah roti jala pula.
Baca juga: AWAS! Ada 9 Jenis Buah Berisiko Mengancam Kesihatan, ‘Favourite’ Orang Ramai Pun Ada
Sumber: Facebook Ida Shahida


Buat Para Wanita, Sabarlah Dengan 10 Perangai Suami Ini Selepas Kahwin Nanti…

Kata orang, ketika bercinta semuanya indah. Namun, anda akan ketahui perangai sebenar pasangan setelah selesai mendirikan rumah tangga di mana ada yang menjurus kepada penceraian gara-gara perangai tidak sama seperti dahulu. Oleh itu, khususnya buat para wanita, terdapat beberapa perangai suami yang anda harus sabar dan terima setelah berkahwin nanti. Maklumlah, tidak semua orang sempurna…
Baca juga: 6 Fakta Menarik Kenapa Wajah Suami Isteri Selalunya Seiras

BUAT PARA WANITA, SABARLAH DENGAN 10 PERANGAI SUAMI SELEPAS KAHWIN NANTI…

1. Tupperware. Bagi lelaki semua bekas makanan sama je, tupperware juga walau beli kedai 2 ringgit.

2. Membebel. Dengan lelaki ni tak boleh cakap sekali je kalau tegur, tak meresap dalam jiwa kena cakap ulang ulang baru terkesan di jiwa.

3. Cari barang. Cari apa semua tak jumpa, tu la lelaki.
4. Marah alih barang. Ini memang pantang orang lelaki, tak boleh alih barang dia. Tu datang point no.3 tadi.

5. Baju lepas pakai. Sabar je la kalau baju & seluar lepas pakai banyak tergantung sepi. Hujahnya, “baru pakai sekali..”
6. Flush toilet. Kadang kadang memang akan ada masanya lelaki terlupa nak flush lepas guna. Bukan sengaja tapi nak cepat.
7. Kena cakap spesifik. Dengan lelaki tak boleh cakap berlapik lapik sangat, dia tak faham atau lambat catch up.
8. Beli barang. Beza lelaki dengan perempuan, lelaki kalau di suruh beli sardin dia akan beli sardin je, perempuan beli sardin sekali beli bawang, minyak, kicap, cili dan mungkin boleh penuh satu troli.

9. Nak cepat je. Tabah la, lelaki tak akan boleh faham seni wanita bersiap. Cara lelaki bersiap sarung sarung jalan je, wanita sarung tengok cermin, tak okey sarung lain tengok cermin lagi. Gitu la.
10. Rimas. Jangan pelik lelaki boleh tak rasa rimas tengok rumah bersepah, elok je dia duduk melepak depan tv.
Sesungguhnya lelaki hanya menunjukkan kelemahan dia di depan wanita sahaja.
Sumber: Mohd Fhais Salim


10 Petua Mencegah Rambut Beruban Sebelum Waktunya

“Biar betul aku ada uban? Aku muda lagi kot, baru 26 tahun. Takkan muda-muda macam ni dah ada uban. Banyak pulak tu. Nanti orang ingat aku dah tahap makcik-makcik sebab dah beruban. Aduhai, apa petua mencegah rambut beruban ni ya, nak kena praktikkan sekarang juga!”
Anda bukan keseorangan!

Satu pertiga golongan muda bawah 30 tahun sudah mula mengalami rambut beruban berbanding rakan sebaya yang lain.
Jangan lupa semakin meningkat usia, semakin banyak perubahan pada tubuh. Ada yang mengalami masalah rambut beruban pada usia yang muda dan ada yang mengalaminya apabila berusia 30an dan ke atas.

Foto Kredit: soocurious.com

Apa Punca Rambut Beruban?
Ia disebabkan oleh kekurangan melanin dalam badan menyebabkan rambut semakin hilang warnanya.
Gaya hidup yang tidak sihat juga penyumbang kepada masalah rambut cepat beruban.
Jadi sebagai langkah untuk mengelakkan uban terus memenuhi kepala anda, ikutilah tips dan petua mencegah rambut beruban seperti di bawah ini.
Foto Kredit: shiraz-beauty.com
10 Petua Mencegah Rambut Beruban Di Usia Muda
Berikut 10 petua mencegah rambut beruban yang anda boleh dilakukan, paling elok diamalkan seawal usia muda.
1. Guna minyak kelapa
Ratakan minyak kelapa pada rambut dan urut perlahan-lahan.
Minyak kelapa memberi kelembapan pada rambut, menguatkan akar rambut serta kandungan antioksidannya melindungi rambut daripada berubah warna.
Foto Kredit: prosourcecoconut.com
2. Kurangkan stres
Stres dan terlalu banyak berfikir boleh menyebabkan seseorang itu berdepan dengan rambut beruban. Bukan itu sahaja, stres juga boleh memendekkan hayat.
Cuba kurangkan stres dalam kehidupan seharian.
Foto Kredit: gethealthy.education
3. Katakan tidak pada merokok
Kajian perubatan membuktikan merokok bukan sahaja merosakkan paru-paru malah memberi tekanan pada rambut, menyebabkan penghisap rokok terutamanya mudah mengalami masalah rambut beruban.
Foto Kredit: yourworldlyvoices.files.wordpress.com
4. Minum banyak air
Kekurangan cecair dalam badan bukan sahaja menyebabkan dehidrasi dan kulit kering malah menghalang nutrisi sampai ke folikel rambut.
Apabila rambut tidak menerima nutrisi yang sepatutnya, ia menyebabkan rambut mudah bertukar warnanya.
Kurangkan makan makanan bergoreng, pedas dan berasid kerana ia mempercepatkan kekurangan air dalam badan. Banyakkan juga minum air.

5. Banyakkan pengambilan makanan yang mengandungi kuprum
Copper atau kuprum merangsang peningkatan melanin yang mengekalkan rambut berwarna hitam.
Makanan yang kaya dengan kuprum adalah kacang walnut, kacang almond, keladi, sawi, daging, buah beri hitam, nanas, delima dan biji labu.
Boleh juga mengambil vitamin yang tinggi kuprum.

6. Masukkan lobak dalam pengambilan seharian
Untuk rambut yang hitam berseri, makan lobak dan sawi yang kaya dengan iodin yang membantu mendapatkan rambut hitam, ikal, serta sihat.

7. Tingkatkan juga protein
Protein baik untuk kesihatan kulit dan rambut. Telur adalah salah satu contoh sumber protein yang bagus untuk rambut.
Foto Kredit: merci-mama.com
8. Amalkan B12
Kurang pengambilan vitamin B12 menyebabkan rambut mudah berubah warna.
Amalkan makan makanan yang mengandungi B12 seperti keju, daging lembu, pisang, ikan, telur dan daging kambing.
Foto Kredit: ood.thefuntimesguide.com
9. Dapatkan tidur secukupnya
Selain pemakanan, petua mencegah rambut beruban juga adalah dengan mengelakkan kekurangan tidur.
Tidur yang cukup membuatkan seseorang itu mudah relaks, tenang, segar dan mengurangkan stres.
Foto Kredit: huffingtonpost.com
10. Bersenam
Pengaliran darah yang sempurna dapat mengelakkan rambut beruban sebelum waktunya.
Untuk meningkatkan pengaliran darah, selalulah bersenam.
Jangan lupa juga untuk urut kepala selama 5 hingga 10 minit setiap hari untuk merangsang pengaliran darah di kepala.

Meskipun Uban Tak Dapat Dielakkan,
Namun diharapkan petua mencegah rambut beruban di atas dapat mengatasi masalah uban yang berlaku sebelum waktunya.


Ibu Ini Kongsi 11 Rahsia Didik Anak Sukses Dalam Akademik & Hafazan Quran

Sebagai ibu bapa, tentu kita mahu melihat anak berjaya. Bila melihat anak-anak yang cemerlang, kita bukan sekadar mahu tahu rahsianya belajar dan berusaha, tetapi juga cara didikan ibu bapanya yang banyak membentuk peribadi mereka sejak kecil.
Alhamdulillah, kali ini kami berpeluang menyiarkan kisah Puan Dahliana Mohd Dagang, iaitu ibu kepada pelajar terbaik SPM 2016 negeri Terengganu, Husna Mardhiyyah. Mari kita ikuti perkongsian beliau selengkapnya di bawah ini.

11 Rahsia Didik Anak Sukses Dalam Akademik & Hafazan Quran
Assalamu’alaikum warahmatullahi wabarakatuh.

Selepas anakanda Husna Mardhiyyah diumumkan sebagai pelajar SPM 2016 terbaik negeri Terengganu (Alhamdulillah thumma Alhamdulillah) dan videonya tular di media sosial, agak ramai juga para netizen yang request friend dengan saya walaupun saya hanyalah ibu, bukan tuan empunya diri.

Sebahagiannya dengan permintaan agar saya share bagaimana cara atau petua mendidik Husna hingga berjaya akademik dan hafazannya. Menyedari diri al faqir yang penuh dengan pelbagai kelemahan ini, terasa amat segan untuk berkongsi apa-apa. Tapi teringat kata-kata ummi angkat Husna, Ustazah Muzayyanah Abdullah, “kongsikan apa-apa yang baik, kerana ia adalah sumbangan kita untuk ummah”.
Justeru, di sini saya buang rasa segan untuk berkongsi sesuatu yang saya harap akan memberi manfaat kepada sahabat-sahabat. Sebenarnya tak ada rahsia pun. Saya didik Husna dan anak-anak lain sama saja macam sahabat-sahabat lain. Namun, apa yang saya tulis ini adalah untuk memperingatkan diri / revision untuk kebaikan bersama, in shaa Allah.
1. Pasang Niat Awal-awal
Sebelum kahwin lagi, penting kita niatkan nak bina baitul muslim, baitul mu’min & baitul da’wah lillahi taala. Nak lahirkn generasi soleh dan solehah yang boleh menyampaikan Islam kepada yang lain. Sebolehnya pilih pasangan yang kita rasakan boleh saling lengkap melengkapi ke arah itu.
2. Amalan Ketika Hamil & Selepas Melahirkan
Dari awal kehamilan, sentiasa amalkan membaca 3 surah iaitu Surah Maryam, Luqman & Yusuf.
Sentiasa berzikir dan baca Al Quran kepada anak-anak dari sejak lahir lagi. Kalau tak sempat, pasanglah tape mengaji. Kurangkan lagu-lagu dan hiburan yang lagha.
3. Didik Anak Dengan Cara Hidup Islam Sejak Kecil
Kalau nak beli CD atau apa saja hadiah untuk anak-anak, pastikan ada elemen ilmu. Begitu juga dengan permainan, pastikan boleh mmbina/menguji minda. Tanamkan minat membaca dengan membeli bahan-bahan bacaan Islamik.
Dari kecil, didik anak untuk menjadikan Islam sebagai cara hidup. Ajar doa-doa harian dan segala amalan-amalan wajib dan sunat. Hantar anak-anak ke program pemantapan rohani; contohnya kem hafazan pada masa cuti. Penuhi masa lapang anak-anak dengan program-program ilmu.
Antara pencapaian dan anugerah yang diperolehi oleh Husna Mardhiyyah
4. Jaga Pemakanan
Pemakanan juga amat penting. Elakkan dari makanan syubhah.
Periksa betul-betul bahan-bahan dengan teliti sebelum membeli makanan untuk keluarga.
5. Cuba Lengkapi Anak Dengan Ilmu Agama
Jika ada kemampuan, hantar anak-anak ke sekolah agama. Kami ibu bapa Husna tak mampu nak melengkapkan diri anak-anak dengan ilmu agama yang mendalam kerana kami bukan dari aliran agama.
Saya bekas pelajar MRSM Kuala Terengganu; graduan TESL ITM/UKM manakala abi Husna bekas pelajar MRSM Kulim & lulusan Professional Accounting dari UK.
Justeru, Husna dan adik-beradik kami hantar bersekolah rendah di Sekolah Rendah Al Islah; sebuah sekolah agama swasta yang menggunakan kurikulum MUSLEH, yang menekankan keseimbangan dari segi akademik, akhlak dan pemantapan rohani. Memang agak perit dari segi monthly expenses tapi itulah namanya pengorbanan. Semoga menjadi saham akhirat untuk kami.
Puan Dahliana bersama suami dan anak-anak
6. Hadiri Majlis Ilmu Bersama Anak-anak
Selalu bawa anak-anak ke majlis-majlis ilmu dari kecil lagi. Untuk tidak mengganggu majlis, kita duduk di belakang atau di luar, supaya gelagat atau kerenah anak-anak kita tidak menjadi distraction kepada orang lain.
Walaupun kita tidak dapat 100% ilmu yang disampaikan kerana terpaksa melayan anak-anak, ini adalah usaha untuk mndapat keberkatan orang-orang alim dengan mghadiri majlis ilmu yang diibaratkan sebagai taman-taman syurga.
7. Menjaga Hubungan
Kunci kejayaan anakanda Husna ialah menjaga hubungan dengan Allah dan manusia. Husna selalu mohon maaf dan doa restu ibubapa. Dia amat yakin bahawa doa ibu tiada hijabnya.
Kadang-kadang sampai entah berapa kali minta maaf dan doa dalam sekali call.
Selalu pesan pada anak-anak untuk jadi orang berguna, bukan hanya pada diri dan keluarga tapi juga kepada ummah.
Saya selalu pesan supaya Husna tolong kawan, walaupn dia sendiri kadang-kadang tak sempat study (dia banyak terlibat dengan aktviti luar) Bila kawan datang minta tolong ajarkan, jangan hampakan. Sentiasa tolong orang, in shaa Allah, Allah akan bantu kita.
Kejayaan adik Husna dalam sebuah keratan akhbar tempatan
8. Sentiasa Menghormati Guru
Kita perlu sentiasa mengingatkan anak-anak tentang perlunya menghormati guru kerana di situlah letaknya keberkatan ilmu. Kita mesti beradab dalam menuntut ilmu kerana hanya dengan menjaga adab, ilmu akan mudah melekat di hati dan membawa kepada kebaikan. Ilmu yang berkat akan mudah difahami, dihayati dan diamalkan.
9. Mendoakan Anak-anak
Sentiasa doakan anak-anak dalam sujud terakhir solat. Saya amalkan doa yang Ustaz Kazim Alias share iaitu ayat 82 dalam Surah Yasin;
اِنَّمَاۤ اَمۡرُهٗۤ اِذَاۤ اَرَادَ شَیْـئًـا اَنۡ يَّقُوۡلَ لَهٗ كُنۡ فَيَكُوۡنُ
Innamaa amruhuu izaa araa dasyai an, an ya quululahu kun….(masa ni kita doalah apa nak doa dalam hati )…. fayakun. Doa ini juga boleh diamalkan di waktu-waktu lain, bukan hanya dalam sujud terakhir.
10. Tunjukkan Contoh Terbaik Kepada Anak
Dalam mendidik anak, kita perlu jadi role model. Contoh kalau nak anak yang solat di awal waktu, kita sendiri kena istiqamah.
Kita nak anak yang positif dan mengamalkan segala sifat-sifat mahmudah, kita sendiri kena terlebih dulu mengamalkannya.
11. Ikhlaskan Semua Usaha Sebagai Ibadah
Sentiasa niatkan segala apa yang kita lakukan sebagai ibadah, ikhlas kerana Allah. Makan pun ibadah jika niatnya untuk menguatkan diri bagi meningkatkan ibadah dan kita tidak makan makanan yang haram. Apatah lagi usaha untk mendidik dan membesarkan anak untuk melahirkan generasi yang berguna kepada ummah.
Juga, dalam melakukan setiap kebaikan, jangan lupa niatkan untuk mengikut sunnah Rasulullah (saw) yang kita kasihi. Di samping beroleh manfaat dari kebaikan yang kita lakukan, kita juga, in shaa Allah, akan beroleh pahala berganda kerana mngikut sunnah yang sememangnya satu amal soleh yang disukai Allah.
Husna Mardhiyyah yang diundang untuk slot Perkongsian Pengalaman & Motivasi Bersama Pelajar Cemerlang SPM Tahun 2017 di Program Motivasi & Dialog Kecemerlangan SPM 2017 Sekolah-Sekolah Menengah Imtiaz Yayasan Terengganu.
Semoga Bermanfaat, Wallahu a’lam
Sesungguhnya saya masih terlalu amat banyak kelemahan. Cuma share sedikit yang saya tahu. Mana yang dirasakan baik boleh diamalkan. Yang kurang saya mohon berbanyak kemaafan.
Semoga kita sentiasa mendapat redha Allah di dunia & akhirat.

*Penulisan asal oleh Puan Dahliana Mohd Dagang ini pertama kalinya dikongsikan oleh beliau melalui Facebook peribadinya. Ia diterbitkan semula dengan kebenaran.


“Alamak kena buka kasut ke nak masuk restoran ni. Nampak gayanya kena buka kat tempat jauh-jauh sikit takut orang lain ‘pengsan’ terbau kaki aku yang kuat berpeluh ni. Ishh malu betul. Bukan senang nak mengatasi kaki berbau ni.”
Kaki berpeluh antara punca masalah kaki berbau. Bakteria yang hidup atas lapisan kulit dan dalam kasut suka pada kelembapan seterusnya menghasilkan acid by product yang menjadi punca kepada bau busuk.

Jadi, bagaimana hendak mengurangkan bakteria pada lapisan kulit kaki ini?
Foto Kredit: health.howstuffworks.com

6 Petua Mengatasi Kaki Berbau Secara Semulajadi
Berikut adalah petua mengatasi kaki berbau menggunakan bahan semulajadi dan mudah untuk anda lakukan di rumah.

1. Rendam dalam air garam
Isikan satu baldi besar dengan air suam masukkan antara ½ hingga satu cawan garam. Rendam kaki selama 20 minit. Lakukan setiap hari selama dua minggu.
Garam akan mengurangkan kelembapan pada kaki secara tak langsung mengurangkan bakteria pada lapisan kulit.
Foto Kredit: lifestyleinterest.com
2. Rendam dengan cuka
Campurkan satu bahagian cuka bersama dua bahagian air dalam bekas. Rendam kaki selama 30 minit sekali sehari dalam jangka masa seminggu.
Apabila kaki kering, bakteria sukar untuk hidup.
Foto Kredit: tescoliving.com
3. Guna air rebusan teh
Masukkan dua uncang teh hitam dan satu jag air dalam periuk. Rebus selama 15 minit. Masukkan dua jag air sejuk dan gaul kemudian tuang dalam baldi. Rendam kaki anda selama 30 minit dan lakukan sekali sehari dalam seminggu.
Asid dalam teh mengecilkan liang roma dan seterusnya mengurangkan perpeluhan. Ia juga bertindak sebagai antibiotik yang dapat membunuh bakteria.
Selain itu, anda juga boleh meletakkan uncang teh pada kasut yang berbau untuk meyerap semua bauan yang tidak menyenangkan!
Foto Kredit: karday.ru
4. Pakai stokin yang sesuai
Sebaiknya pakai stokin yang diperbuat daripada nilon dan kapas. Stokin nilon memerangkap perpeluhan di kaki manakala stokin kapas pula memberi ruang bernafas.
Jika anda seorang yang kuat berpeluh terutamanya di bahagian kaki, digalakkan untuk membawa extra stokin dalam beg. Mudah untuk anda menukar stokin apabila berpeluh dengan banyak.

5. Sembur bahagian dalam kasut
Sembur bahagian dalam kasut dengan semburan disinfectant yang khusus untuk kasut. Biasanya jenama kasut terkenal seperti atau sesetengah farmasi ada menjual semburan seperti ini. Ia mengandungi ethanol yang mampu membunuh bakteria.
Lakukan yang sama pada stokin bersih kemudian letak dalam kasut semalaman agar semburan itu dapat meresap pada kasut.
Foto Kredit: amazon.com
6. Tabur tepung jagung
Jika tiada semburan disinfectant, boleh gantikan dengan tepung jagung atau bedak talkum yang tidak terlalu wangi. Ia akan meresap semua kelembapan dalam kasut.
Foto Kredit: quebec.huffintonpost.ca
Jangan pandang remeh masalah kaki berbau
Meskipun ia bukan satu masalah yang besar, namun ia boleh menjejaskan penampilan. Malah, ia mungkin boleh menjadi lebih teruk lagi jika tidak dirawat atau diatasi.


18 Petua Menghilangkan Batuk Bayi & Kanak-Kanak. Untuk Selsema Juga!

Petua Menghilangkan Batuk Bayi dan Kanak-Kanak
Bayi dan kanak-kanak paling mudah dijangkiti batuk dan selsema. Ianya adalah normal jika anak masih aktif dan menyusu seperti biasa. Namun jika anak tiba-tiba tidak aktif, tidak mahu menyusu dan berat badannya menurun, segeralah bawa anak ke klinik atau hospital untuk pemeriksaan lajut. Tidak seperti orang dewasa yang boleh petua hilangkan batuk untuk orang dewasa.
Kebiasaannya, doktor tidak memberi ubat batuk dan selsema jika bayi masih di bawah 6 bulan. Doktor hanya akan memberitahu bahawa ianya normal bagi bayi kerana masih ada lendir yang tidak habis dikeluarkan semasa lahir, iaitu batuk berkahak. Ia akan keluar sendiri melalui muntah atau najis. Jika diberikan pun hanya 1 ml ke 2 ml sahaja. Kalau asyik tidak hilang-hilang, boleh cuba cara hilangkan kahak yang ditulis sebelum ini.

Apa punca batuk dan selsema?
Menurut Kementerian Kesihatan, penyebab utama gejala selesema dan batuk ialah virus yang menjangkiti saluran pernafasan atas di kawasan hidung, faring (tekak) dan laring. Berdasarkan lebih daripada 100 jenis virus yang menjadi punca jangkitan, Rhinovirus dan Coronavirus merupakan virus yang kerap menyebabkan jangkitan.
Anak anda mungkin juga diserang selesema dan batuk disebabkan oleh reaksi alahan yang berpunca daripada habuk, asap, debunga, wangian dan bulu haiwan. Selain itu, faktor cuaca seperti cuaca yang terlalu panas atau sejuk serta sistem imun yang rendah akan melemahkan pertahanan badan menyebabkan badan lebih mudah dijangkiti oleh bakteria atau virus.

Selain ubat, apa alternatif lain?
Ramai ibu bapa yang mahu mencuba alternatif lain selain mengambil ubat doktor untuk memulihkan selsema dan batuk. Ada juga yang menggunakan doa dan penawar dari ayat Al-Quran.

https://www.youtube.com/watch?v=8-eRs1Skhmc

Bagaimana melegakan batuk dan selsema untuk bayi dan kanak-kanak?
Selain ubat dan rawatan alternatif, mungkin tips yang akan saya kongsikan ini dapat membantu anda memilih cara yang paling serasi dan sesuai untuk anak-anak anda. Boleh cuba petua menghilangkan batuk bayi dan kanak-kanak seperti di bawah ini.
1. Rehatkan anak dengan secukupnya
Jika anak tidak sihat, menjadi tanggungjawab ibu bapa untuk tidak membawanya keluar ke tempat awam seperti pusat membeli belah, pasar malam atau pun kenduri kerana anak akan rasa terlalu letih dan proses penyembuhan anak akan memakan masa yang lebih lama.
Bukan sahaja mudarat untuk anak kita, ianya juga akan menyebabkan virus tersebar kepada kanak-kanak lain. Jika tidak ada sebab yang memaksa kita membawa anak keluar, rehatkanlah mereka di rumah.
2. Sentiasa bersama anak
Isilah masa bersama mereka dengan memperbanyakan sentuhan dan pelukan. Berceritalah atau cukuplah sekadar berjalan-jalan di sekeliling rumah untuk mengambil udara segar. Pantau perkembangannya dan bawa berjumpa doktor jika keadaannya bertambah teruk.
3. Bersihkan rumah, perkakas juga pakaian
Anak yang tidak sihat memerlukan perhatian yang lebih dan pemantauan berterusan. Walaupun rumah zahirnya nampak bersih, tidak salah jika kita membuat pemeriksaan dan membersihkan segala habuk serta kekotoran. Habuk-habuk seperti di kipas, perkakas kecil atau di celah-celah peralatan rumah mungkin menjadi penyebab virus yang menyerang anak. Mop lantai dengan air panas bercampur Dettol serta basuh cadar, sarung bantal dan sebagainya.
4. Aliran dan peredaran udara yang baik
Petua menghilangkan batuk ini sangat penting, namun ramai yang abaikannya. Usah terperap dala bilik dan rumah sahaja. Jika anak menangis mahu aircond, abaikan buat sementara. Setiap pagi, biarkan pintu serta tingkap dibuka supaya udara dapat mengalir dengan baik. Dapatkan udara segar.
5. Tepuk percussion
Tepuk ini saya belajar dari salah seorang fisioterapi ketika anak saya dimasukkan ke wad akibat bronchitis. Caranya adalah dengan menepuk bahagian badan (depan dan belakang) dengan menggunakan tapan tangan yang melengkung.
Tepuk ini bertujuan untuk memudahkan pengeluaran kahak.
6. Wap bersama bawang putih dan minyak zaitun
Samada menggunakan wap daripada semburan mandian panas di bilik air atau anda boleh masak air panas kemudian memasukkan air panas tersebut ke dalam mangkuk besar. Riba anak dengan menghadapkan mukanya kea rah mangkuk tadi. tutup kepala anak dengan napkin nipis supaya kesannya lebih baik. Wap tadi akan naik dan masuk ke dalam rongga anak.
Ia akan melancarkan pernafasan. Boleh juga masukkan bawang putih yang telah dibakar yang kemudiannya ditumbuk. Masukkan di dalam air panas tadi dan sedikit minyak zaitun. Wapkan anak seperti tadi. Inshaa Allah, selsema anak akan cepat kering dan batuknya akan lega. Ketika proses wap, lakukan tepuk percussion seperti yang disebut di atas.
7. Ibu makan makanan yang berkhasiat
Petua menghilangkan batuk bukan untuk anak semata-mata. Bagi bayi yang menyusu badan sepenuhnya, ibu amalkanlah pemakanan yang sihat dan berkhasiat. Contohnya seperti sup ayam atau daging. Masukkan lebih banyak bawang putih di dalam masakan tersebut.
Khasiatnya akan menghasilkan susu ibu yang lebih berkualiti dan sangat baik untuk bayi sebagai penawar sakit. Teruskan penyusuan secara eksklusif dengan lebih kerap walaupun anak batuk dan selsema. Jangan sekali-kali menghentikan penyusuan.
8. Kunyit
Ini petua menghilangkan batuk secara tradisional. Tumbuk kunyit hidup dan sapukan kunyit tersebut di batang hidung dan dahi anak. InshaAllah, selepas beberapa kali percubaan, hingus akan kering.
9. Bunga belimbing dan air beras
Ini juga petua menghilangkan batuk secara tradisional yang lain. Bagi anak yang sudah makan makanan pejal, petua ini boleh dicuba. Ambil bunga belimbing dan campurkan dengan air didihan beras. Tapiskan dan kemudian beri anak minum.
10. Daun basil, daun oregano dan daun sirih
Daun basil juga dikenali dengan nama daun selasih dan daun oregano dikenali dengan nama daun bangun-bangun. Perah ketiga-tiga jenis daun ini dan ambil patinya. Minum sesudu untuk bayi yang sudah makan makanan pejal.
11. Lemon, halia dan madu
Perah lemon, hiris halia dan masukkan madu sehingga meliputi halia. Biarkan semalam di dalam peti ais. Boleh diberi minum kepada anak-anak yang berumur 2 tahun ke atas.
12. Garlic socks
Bakar bawang putih. Tumbuk dan letakkan di dalam stoking anak.
13. Mandian lemon
Ini petua menghilangkan batuk secara mandian yang dapat keringkan hingus bayi. Letakkan beberapa hirisan lemon ke dalam mandian anak. Bau lemon dipercayai dapat membantu mengeringkan hingus bayi.
14. Minyak masak
Ini petua menghilangkan batuk, bukan petua dapur! Walaupun minyak masak selalu digunakan di dapur, ia juga boleh digunakan apabila anak batuk dan selsema. Sapukan minyak masak yang belum digunakan di batang hidung dan dada bayi bagi melegakan batuk dan hidung tersumbat.
15. Daun kaduk
Ramas daun kaduk dengan kapur dan sedikit air. Sapu di dada dan belakang bayi. Untuk yang duduk bandar, dan mahu praktikkan petua menghilangkan batuk tradisional ini, cubalah kenal-kenal dengan pokok herba.
16. Spray hidung
Spray hidung ini boleh didapati di farmasi dan juga klinik. Spray ini membantu anak mengeluarkan hingus kerana mereka tidak pandai mengeluarkan hingus mereka sendiri. Untuk lebih daring, sedutlah hingus anak sendiri dengan mulut!
17. Minyak bawang putih
Petua menghilangkan batuk ini menggunakan bawang putih lagi, tetapi kali ini dibakar. Caranya, cuma bakar bawang putih. Tumbuk atau lenyek bawang putih tersebut. Campurkan dengan minyak telon atau minyak masak yang belum digunakan. Sapu di dada anak untuk melegakan pernafasan.
18. Urutan bayi
Petua menghilangkan batuk yang terakhir ialah cuba jadikan urutan bayi sebagai rutin setiap kali selepas mandi. Kajian menunjukkan bahawa urutan bayi mampu memberikan keselesaan kepada bayi. Bayi yang selalu diurut juga sangat mudah dijaga kerana jarang meragam. Tapi harus diingat, jangan mengurut bayi ketika dia menangis.
Harapan saya
Semoga petua menghilangkan batuk ini memberikan manfaat. Dan semoga anak-anak kita cepat sembuh dari batuk dan selsema!


Petua Menghilangkan Bau Badan. Mesti Cuba!

Petua Menghilangkan Bau Badan
Bau badan yang kurang menyenangkan akan mengundang rasa kurang selesa. Bukan sahaja pada diri sendiri, malahan pada orang lain yang berkekatan dengan kita.
Kelenjar Eccrine bertanggungjawab terhadap proses berpeluh di mana ia bersambung terus hingga permukaan kulit untuk menghasilkan peluh. Ia bertujuan mengawal suhu badan selain membuang bahan-bahan buangan seperti urea, sodium, kalsium atau elektrolit. Pakar Perubatan dan Dermatologi Pusat Perubatan Darul Ehsan, Dr Noraziah Abd Kadir Jailani, menjelaskan peluh melalui kelenjar Eccrine sifatnya tulen, jernih seperti air dan tidak menghasilkan bau kerana akan terus keluar ke permukaan kulit dan meluap.

Kelenjar Apocrine pula merembeskan cecair yang lebih likat dan agak keruh serta menimbulkan masalah jika ia lebih banyak dari kelenjar Eccrine. Kelenjar Apocrine ada pada bahagian tubuh yang banyak folikel rambut seperti ketiak serta tempat sulit seperti kemaluan. Kelenjar ini mengandungi sebum, bahan berlemak di mana peluh dirembeskan. Sebum pula bahan organik yang tersimpan dalam kelenjar Apocrine. Di sini lebih mudah untuk bakteria memecah masuk protein dalam rembesan peluh, tidak seperti kelenjar Eccrine. Apabila protin dipecah masuk dalam peluh oleh bakteria, ketiak atau kaki akan mengeluarkan bau yang kurang menyenangkan.
Punca bau badan boleh disebabkan bahan buangan terkumpul dalam badan akibat proses pencernaan tidak sempurna. Pengambilan pelbagai jenis makanan, majoritinya digunakan untuk tubuh sementara selebihnya ditukar ke dalam bentuk sisa buangan atau toksin. Toksin ini disingkirkan sekiranya ginjal, hati dan saluran penghadaman usus berfungsi dengan baik.

Walaupun banyak produk di luar sana, mari kita cuba yang tradisional:

Berikut ialah petua menghilangkan bau badan:
Petua 1

Potongkan limau kasturi
Selepas potong, buangkan bijinya
Kemudian makanlah kulit limau kasturi itu bersama airnya
Amalkan selalu

Petua 2

Gunakan daun sirih.
Daun sirih ini dikatakan boleh bertindak sebagai antiseptik di samping mengandungi zat aktif
Daun sirih juga membantu menghilangkan bau badan lebih-lebih lagi yang berpunca daripada kuman atau bakteria.</p>
Caranya ambil 5 helai daun sirih dan rendam dalam satu bekas berisi air panas.
Biarkan ia menyejuk dengan sendiri.
Bila sudah sejuk minum air rendaman.
Cuba amalkan setiap hari dan lama-kelamaan masalah badan berbau akan hilang.
Kalau rasa macam tidak berapa lalu mahu minum air rendaman, boleh tambah sedikit gula.

Petua 3

Timun juga boleh digunakan sebagai ramuan petua hilangkan bau badan.
Caranya potong timun kepada beberapa kepingan kecil.
Semasa mandi, gosokkan kepingan timun itu pada seluruh badan.
Setelah itu barulah dibilas bersih

Petua 4

Kalau tiada selera untuk minum air sirih, boleh guna bunga cengkih.
Caranya ialah rendam beberapa kuntum bunga cengkih dalam satu cawan air panas.
Biarkan sehingga kembang.
Kemudian minum air rendaman tersebut.
Amalkan sekerap yang mungkin untuk mengelakkan masalah badan berbau

Selamat mencuba! Wallahualam.
Sumber: Puspanita, Jabatan Penerangan Malaysia & Petua Tradisional


6 Petua Menghilangkan Buasir Yang Mujarab

“Psstt, malulah nak cakap doktor….saya ada buasir”.
Situasi ini memang normal kerana buasir terjadi pada anggota badan yang sangat privasi. Hendak tunjukkan pada doktor pun terpaksa tebalkan muka. Namun sebab menanggung sakit, tahankan sajalah.

Macam mana boleh kena buasir?
Buasir terjadi apabila saluran darah venus mengembang dan membengkak di sekitar dubur. Terdapat dua jenis buasir. Jika terjadi dalam bahagian rektum, ia dipanggil buasir dalam.
Biasanya ia tidak menyakitkan manakala buasir luar, berlaku di luar pembukaan dubur dan selalunya menyakitkan terutamanya sewaktu meneran serta menimbulkan rasa gatal hingga semuanya serba tidak kena.

Hanya orang mengandung atau hamil sahaja?
Wanita mengandung sering mengalami masalah ini kerana rahim yang semakin membesar menekan perut dan saluran venus di kawasan dubur.

Begitu juga pada mereka yang duduk dan berdiri dalam jangka masa yang lama. Berat badan berlebihan, cirit-birit yang teruk dan sembelit juga jadi faktor penyumbang.
Mesti anda tercari-cari cara untuk sembuhkan atau kecutkan buasir bukan? Ikuti tips di bawah ini:
Petua menghilangkan buasir
1. Ubah corak pemakanan
Utama sekali, anda perlu ubah corak pemakanan. Ambil makanan yang tinggi serat seperti buah-buahan, bijirin dan sayur-sayuran setiap hari. Lembut dengan kandungan air yang banyak, anda tidak akan alami lagi masalah najis keras sehingga menyebabkan sembelit.
2. Minum air dengan kerap
Cairan dalam badan membantu mengelakkan masalah sembelit.
3. Jangan berdiri atau duduk terlalu lama
Ini kerana ia memberi penekanan pada perut dan salur darah. Sesekali rehatkan diri agar otot perut juga dapat berehat. Lakukan senaman dengan kerap agar semua otot badan dapat meregang dengan sihat.
4. Jangan meneran dengan kuat
Ingat, elak meneran dengan kuat kerana ia memberi tekanan pada saluran venus di kawasan dubur. Tekanan yang kuat menyebabkan ia bengkak dengan cepat.
5. Jangan tahan berak
Jika terasa ada keinginan untuk membuang air, jangan tahan atau melengah-lengahkannya. Najis akan jadi kering dalam dubur dan susah untuk dikeluarkan.
6. Jangan lengah mendapatkan rawatan
Ini kerana buasir boleh menyebabkan komplikasi seperti tisu mati dan lemah anggota badan akibat tidak mendapat penjagaan yang sewajarnya.
Foto Kredit: Facebook
Semoga tips ini membantu. Kalau ada petua lain, tidak kisah samada tradisional atau moden, sila kongsikan di ruangan komen.


Petua Menghilangkan Cirit Birit Untuk Orang Dewasa

Menurut Dr. Mohamed Izham Mohamed Ibrahim dalam majalah Dewan Kosmik keluaran Januari 2000, masalah cirit birit (diarrhea) selalunya dikenal pasti melalui peningkatan kekerapan membuang najis yang lembut dan berair dalam tempoh yang singkat.
Kekerapan pembuangan najis berbeza di kalangan individu. Terdapat individu yang membuang air besar sekali dalam tempoh dua hingga tiga hari. Ada laporan yang mencatat berat normal najis sehari lebih kurang 100 hingga 150 gram. Jika beratnya mencapai 200 hingga 300 gram (atau lebih daripada 200ml/hari), ini dianggap sebagai cirit birit.

Faktor utama yang menyebabkan berlaku cirit-birit ialah pengumpulan air pada bahagian usus. Kandungan air meningkat kepada 60 hingga 90 peratus. Air ini sepatutnya diserap semula oleh usus.
Cirit-birit berlaku apabila faktor-faktor tertentu mengganggu keupayaan usus untuk menyerap air dan garam mineral daripada najis. Kadangkala najis tersebut berdarah, bernanah dan berlendir.

Petua menghilangkan cirit birit
Berikut adalah petua dan rawatan yang biasa dilakukan apabila berlakunya cirit-birit kepada mangsa;

1. Oral Rehydration Salt (ORS)
Menurut laman myhealth.gov.my, Oral Rehydration Salt (ORS) ialah satu campuran khas gula dan garam. Apabila ORS dilarutkan dalam air, larutan ORS yang terhasil amat senang diserap di dalam usus kecil, walaupun seseorang itu sedang mengalami cirit-birit yang teruk. Oleh itu, larutan ORS sangat berkesan untuk menggantikan air dan garam yang telah hilang dalam najis.
Untuk menyediakannya, ia amat mudah. ORS telah disediakan khas dalam paket-paket kecil. Untuk kegunaan, kandungan satu paket ORS haruslah dicampurkan dengan 250mls air masak.
2. Pil Chi Kit Teck Aun
Foto Kredit: norazis2908.blogspot.my
Mudah didapati di mana-mana kedai runcit dan kedai 24-jam. Biasanya, selepas makan, akan rasa lega dalam masa dua jam.
3. Daun Teh
Rendam beberapa sudu daun teh ke dalam segelas air panas tanpa gula sehingga daun teh kembang. Minum air tersebut beberapa kali sehari sehingga sembuh.
4. Pucuk Daun Jambu Batu
Makan beberapa helai pucuk daun Jambu Batu.
5. Ciku Muda
Ambil beberapa biji buah Ciku muda dan rebus. Minum air rebusan tersebut.
6. Air Tepung Gandum
Minum air tepung gandum ( Rendam tepung dalam air masak.bila tepung dah mendap di belah bawah, amik air ia dan minum.
7. Kentang
Foto Kredit: exeterengineering.com
Makan kentang tanpa ditambah perisa dan garam selepas direbus empuk.
Selamat mencuba!


Rasa Kerap Letih Badan, Masa Mandi Pakai 1 Bahan Mujarab Ini!

Kebiasaannya, selepas pulang ke rumah basahkan badan adalah salah satu jalan terbaik untuk mengurangkan rasa penat setelah seharian bekerja. Namun, apa kata anda cuba pula petua menghilangkan keletihan badan dengan menggunakan satu sumber bahan semula jadi ini ketika mandi.
Bahan semula jadi ini memang terkenal, mudah didapati dan banyak digunakan dalam rawatan alternatif yang memberikan pelbagai manfaat kepada manusia. Nak tahu apa bahannya? Jom teruskan pembacaan anda di bawah!

Baca juga: Bukan Senang Nak Kurangkan Garam Ketika Makan Di Luar, Guna Tips Dari Pakar Nutrisi Ini!
PETUA MENGHILANGKAN KELETIHAN BADAN

Seharian sibuk bekerja pastinya badan rasa lemah dan letih. Sampai sahaja di rumah rasa terus nak tidur. Tapi sebelum tidur apa kata anda mandi dulu dengan air daun limau purut supaya tubuh badan berasa lebih segar.

BAHAN-BAHAN & CARA PENYEDIAANNYA:

10 helai daun limau purut.
5 biji buah limau purut.
1 baldi air suam.

Cara penyediaannya sangat mudah. Ikut step di bawah ini:

Ambil 10 helai daun limau purut dan hiriskan halus-halus.
Dan ambil 5 biji buah limau purut, potong menjadi 4.
Masukkan kedua-dua bahan tadi ke dalam satu baldi air suam.
Ramaskan daun limau purut dan perah buah limau purut untuk mengeluarkan airnya.
Gunakan air tadi sebagai bilasan terakhir semasa mandi.
Ratakan ke seluruh badan, terutamanya kepala dan rambut.

MANFAAT AIR MANDIAN DAUN LIMAU PURUT

Daun limau purut berbau harum dan bau ini membantu melegakan keletihan.
Selain air mandian ini, daun dan buah limau purut juga membantu pembuangan toksin dari badan dengan baik.
Limau purut juga bertindak sebagai antibakteria penghalang bau badan.

Semoga Bermanfaat!
Sumber: Facebook Berkebun D Rumah


Petua Menghilangkan Parut Chicken Pox, Cara Tradisional

Pernah kena chicken pox? Semua orang pasti pernah merasainya sekali. Bagi yang tidak bernasib baik, bila terkena chicken pox semasa kecil, parut di muka kekal sehingga dewasa! Adakah cara menghilangkan parut chicken pox ini? Bagaimana dengan rasa gatal yang melampau?
Kami akan kongsikan bersama nanti.

Apakah itu Chicken Pox?
Chicken Pox juga dikenali sebagai Cacar Air. Ianya adalah sejenis penyakit yang disebabkan oleh virus varicella-zoster. Cara merebak atau berjangkitnya virus ini adalah melalui bersin, selsema, batuk dan cecair ruam dari orang yang dijangkiti penyakit ini.
Kebiasaannya mereka yang dijangkiti penyakit ini akan berada dalam tempoh dorman iaitu dalam keadaan rehat atau tidak aktif selama 14-16 hari sebelum simptom awal terbentuk seperti demam, batuk dan selsema.

Selepas 2-3 hari, kulit pesakit akan mula mengeluarkan ruam merah yang gatal dan melepuh. Ruam melepuh ini kemudiannya akan merebak ke seluruh badan dalam tempoh 5-7 hari yang berikutnya dan diikuti dengan pembentukan kerak kering pada permukaan ruam. Biasanya seseorang pesakit akan mengambil masa selama 10-14 hari untuk pulih daripada jangkitan virus ini.

Ramai tertanya-tanya, apakah petua menghilangkan parut chicken pox?
Petua Menghilangkan Parut Chicken Pox
A. Petua Tradisional Dari Orang Asli
Informasi yang diambil dari blog saudara Zaris bagi mengubati penyakit chicken pox sekaligus supaya tidak meninggalkan parut di badan dan muka. Maksudnya, petua menghilangkan parut chicken pox ini perlu digunakan semasa kita sedang mengalami demam ini lagi. Bukan semasa sudah sembuh.
Lebih baik mencegah dan mengetahui petua menghilangkan parut chicken pox terlebih dahulu, supaya tidak sesal di kemudian hari. Kalau berparut dan berbekas di muka, bagaimana?
Orang Asli menggunakan buah kelapa tua, tetapi kulitnya masih berwarna hijau. Dalam kata yang lain, kelapa tersebut apabila digoncang akan kedengaran kocakan air di dalam buahnya, menandakan sudah tua, tetapi kulit luarnya masih belum bertukar warna menjadi warna coklat.
Seterusnya kelapa tersebut dikupas, dibelah tempurung dan diambil isinya. Kemudian dicampur air dan diperah untuk mendapatkan santannya. Santan kelapa tersebut kemudiannya dimasak sehingga keluar minyak kelapa. Proses memasak tersebut agak lama, iaitu sehingga menggelegak dan bahagian atas mengeluarkan minyak kelapa. Minyak tersebut diambil untuk disimpan bagi kegunaan harian seperti memasak dan mengurut.
Apabila semakin banyak minyak yang terhasil, maka akan ada sisa-sisa santan yang dikenali sebagai ‘tahi minyak‘ di bahagian dasar kuali atau periuk. Maka tahi minyak itulah yang akan digunakan untuk ditempelkan kepada badan yang ditumbuhi butiran cacar tersebut. Masa meletakkan tahi minyak pula bila mana butiran tersebut baru pecah, jangan sampai sudah kering dan berparut. Begitu juga jangan disapu ketika butiran baru tumbuh dan pecah semuanya.
Semoga petua menghilangkan parut chicken pox secara tradisional ini berguna!
B. Petua Menghilangkan Demam Chicken Pox Guna Barang Di Rumah
Petua ini dikongsikan oleh Puan Nurul Aziyana:
1. Baking Soda
Baking soda adalah salah satu ubat yang popular untuk memberi bantuan dari gatal-gatal apabila mengalami cacar air. Menyapu baking soda pada kulit boleh mengelakkan lepuh dan ruam menjadi semakin teruk.
2. Madu untuk Penyembuhan Cacar
Madu adalah komponen antibakteria semula jadi yang sangat bagus untuk menyembuhkan kerengsaan. Dikatakan bahawa gula ringkas semula jadi yang terkandung dalam madu bersama-sama dengan ciri-ciri anti-bakteria itu mencipta kesan menenangkan ini.
3. Mandian oatmeal
Oatmeal bukan sahaja dimakan untuk kesihatan jantung dan kurangkan kolestrol malah merupakan salah satu penawar bagi chickenpox. Oatmeal yang dijadikan sebagai bahan rendaman dalam air mandian boleh membantu melegakan kegatalan akibat daripada ruam dan lepuh.
4. Mandian Garam Epson
Garam Epsom, yg sebenarnya bukanlah garam tapi merupakan sebatian mineral yang terdiri daripada magnesium dan sulfat dan boleh menjadi sangat berguna untuk melegakan gatal-gatal disebabkan oleh cacar air. Mineral dalam garam Epsom juga melegakan kesakitan dan melegakan keradangan kulit yang berkaitan dengan cacar air.
5. Bunga Jasmine
Ini adalah salah satu cara orang Thailand untuk merawat cacar air. Orang di Thailand menggunakan bunga melati untuk membuat teh dan juga untuk mandi bagi merawat cacar air. Bunga-bunga ini mudah didapati di mana-mana kedai-kedai ubat herba dan juga kedai-kedai teh herba.
6. Mandian Halia
Ini merupakan satu lagi ubat herba Thai untuk cacar air bertujuan untuk mengurangkan gatal-gatal yang disebabkan oleh penyakit ini. Walaupun teh halia boleh diminum dengan merebus buah halia dalam air, mandi halia juga boleh dilakukan untuk menghilangkan gatal-gatal namun ianya bukan serta merta.
C. Petua Menghilangkan Chicken Pox Cara Moden
Kami sudah kongsikan petua menghilangkan parut chicken pox secara tradisional. Bagaimana pula merawat dengan kaedah moden?
Menurut Dr. Muhammad Akbar Abdullah, beberapa petua bagi pesakit yang menghidapi penyakit ini adalah seperti berikut;
1. Mandi
Ramai di kalangan para pesakit takut untuk mandi kerana kuatir akan mengalami bentan. Namun dari sudut perubatan, pesakit digalakkan mandi untuk meredakan demam dan membersihkan kerak kering yang terbentuk pada permukaan kulit.
Di samping itu, dengan mandi, ianya dapat mengurangkan rasa gatal pada permukaan ruam. Dinasihatkan mandi dengan menggunakan air sejuk kerana air yang panas turut boleh mengakibatkan kulit menjadi gatal. Sebagai tambahan untuk mengurangkan radang pada ruam kulit, dicadangkan menggunakan sabun yang boleh menstabilkan pH kulit seperti sabun Sebamed.
2. Potong dan bersihkan kuku yang panjang
Jangan biarkan kuku pesakit panjang kerana ruam yang gatal akan cenderung untuk membuatkan pesakit menggaru. Kuku yang panjang akan memudahkan virus dari ruam melekat pada belakang kuku dan menjangkiti orang lain.
3. Elakkan berada di tempat yang panas
Suasana yang panas akan membuatkan seseorang pesakit berpeluh dan ianya akan mudah menyebabkan ruam kulit berasa gatal. Pastikan pesakit duduk di tempat yang berangin.
4. Berhati-hati dengan diet yang diambil
Para pesakit digalakkan mengambil diet yang boleh meningkatkan sistem imunisasi badan seperti buah-buahan yang kaya dengan Vitamin C dan sayur-sayuran. Sebaliknya, elakkan pengambilan makanan daripada produk tenusu, daging, dan telur kerana ianya boleh menyebabkan kulit mudah berasa gatal.
5. Minum air kosong yang banyak untuk mengelak dehidrasi
Demam yang tinggi semasa dijangkiti cacar air boleh mengakibat seseorang pesakit kehilangan air lebih banyak daripada biasa. Dehidrasi akan melambatkan metabolisme di dalam badan dan melemahkan sistem imunisasi seseorang pesakit. Ini akan mengakibatkan pesakit lambat untuk pulih.
6. Elakkan daripada menyapu krim yang mengandungi steroid pada ruam
Krim yang mengandungi steroid yang biasanya digunakan untuk merawat alahan kulit sangat tidak sesuai digunakan untuk ruam cacar air. Steroid akan merencat sistem imunisasi pada kulit dan menyebabkan virus merebak lebih cepat dan banyak.

Diet Untuk Pesakit Demam Chicken Pox
1. Makan banyak sayur-sayuran dan buah-buahan yang boleh menyediakan badan dengan phyto- nutrien yang diperlukan untuk menguatkan sistem imun.
2. Minum jus yang kaya dengan vitamin A dan C. Jus Lobak Merah dengan daun ketumbar dan sedikit jus lemon adalah baik untuk mengubati cacar air. Tambah madu untuk untuk menjadikannya lebih berkhasiat.
3. Makan sup ayam dan sup sayur-sayuran.
4. Elakkan makanan bergula dan diproses serta soda.
5. Hadkan pengambilan produk tenusu tetapi yogurt boleh diambil.
6. Hadkan pengambilan daging , roti atau makanan lain yang meletakkan tekanan pada sistem pencernaan.
7. Elakkan garam, cili , mentega dan makanan pedas.
8. Minum banyak air.
Akhir kata
Foto Kredit: md-health.com
Walaupun Chicken Pox bukanlah satu penyakit yang berbahaya, ikut diet sepert yang diberikan di atas. Itu pun jika mahu sembuh cepat.
Seelok-eloknya, jangan fikirkan tentang parut yang bakal berbekas di muka dan badan. Fokus untuk sembuhkan penyakit ini dahulu!


5 Cara Cerahkan Bibir Gelap Jadi Pink Secara Semulajadi, Tak Payah Produk Mahal

“Aduh, tak confident la bibir gelap dan kering ni… takkan nak tutup pakai lipstick je selalu..”
Ramai wanita yang mengalami masalah bibir hitam disebabkan oleh masalah kulit kering dan sensitif. Oleh itu, ramai yang kurang keyakinan diri kerana mempunyai bibir yang tidak sihat dan menutupnya menggunakan gincu. Jadi, gadis ini kongsi 5 cara penjagaan supaya bibir gelap kembali pink secara semula jadi.

CARA CERAHKAN BIBIR GELAP

1.JANGAN BASAHKAN BIBIR GUNA AIR LIUR

Elakkan basahkan bibir menggunakan air liur kerana ia mempunyai enzim amilase dan maltase. Enzim ini akan jadikan kulit bibir cepat nipis dan terdedah dengan udara yang kering.

2.PAKAI LIPBALM SEBELUM GUNAKAN LIPMATTE/LIPSTICK

Bahan-bahan yang digunakan dalam sesetengah lipstick atau lipmatte boleh menyebabkan bibir kering. Jadi, penggunaan lipbalm sebelum lipstick boleh selamatkan bibir anda dari ‘direct exposed’ kepada bahan-bahan tersebut.

3.SKRUB BIBIR 2 KE 3 KALI SEMINGGU

Fungsi skrub bibir ni sama seperti skrub muka dimana ia membantu membuang sel kulit mati pada bibir. Skrub ini boleh juga dibuat dirumah dengan menggunakan hanya dua bahan. Dua bahan tersebut adalah gula dan madu atau vaseline. Gosok campuran gula dan vaseline dan gosok perlahan pada bibir lalu biarkan selama 5 minit.
4.GUNA BAHAN YANG BOLEH LEMBABKAN BIBIR

Sebelum dapatkan apa-apa produk bibir, pastikan baca bahan-bahan yang digunakan dahulu. Sesetengah produk tidak sesuai dengan kulit bibir yang kering dan sensitif.

Antara bahan yang tidak elok untuk bibir kering adalah Beeswax. Manakala lebih baik lipmatte yang mempunyai bahan seperti Hyaluronic acid, shea butter dan aloe vera. Bagi ibu mengandung, lebih baik elakkan bahan hyaluronic acid yang terdapat dalam produk-produk harian.
5.BANYAKKAN MINUM AIR KOSONG

Minum air sangat penting untuk biarkan bibir dalam keadaan ‘hydrated’. Selain itu, sapukan ais pada bibir juga sangat membantu untuk kembalikan bibir pink anda tau!
Semoga bermanfaat!
Sumber: Neynisss